
SKANDINAVISK UFO INFORMATION 

SUFOI er en forening, derhartil formål at bidrage til op¬ 
klaringen af UFO-fænomenerne ved indsamling og be¬ 
arbejdning af observationsberetninger samt at udbrede 
kendskabet til emnet ved publikationer, foredrag og an¬ 
den udadvendt virksomhed. 

Det er SUFOIs opfattelse, at de mange observationsbe¬ 
retninger udgør et vigtigt videnskabeligt forsknings¬ 
grundlag. Da fænomenerne endnu er uopklarede, øn¬ 
sker SUFOI ikke at fremhæve eller afvise nogen bestemt 
teori om deres art eller oprindelse. 

Ved et UFO forstår vi: »Et uidentificeret flyvende objekt, 
hvis væsentligste kendetegn er, at det selv efter en nøje 
undersøgelse foretaget af kompetente forskere ikke kan 
forklares som værende et kendt, naturligt fænomen.« 
SUFOI ledes af Repræsentantskabet og 
Forretningsudvalget 

Forretningsudvalget, der vælges af repræsentantska¬ 
bet, forestår den daglige ledelse af SUFOI. 
Repræsentantskabet består af forretningsudvalget samt 
1 repræsentant fra hvert af de til enhver tid etablerede 
områder i Skandinavien og de nedsatte arbejdsudvalg. 

SUFOI og »UFO-NYT« 

De i »UFO-NYT« offentliggjorte artikler fremtræder som 
bidrag til kendskabet og forståelsen af UFO-forskningen 
i dens forskellige former, uden at SUFOI nødvendig¬ 
vis anerkender de tanker, som måtte fremkomme heri 
og uden at organisationen hæfter for de fremsatte me¬ 
ninger. Red. 

FORRETNINGSUDVALGET 

De med * mærkede repræsentantskabsmedlemmer er 
tillige indvalgt som medlemmer af forretningsudvalget. 

Abonnement bestilles lettest ved at indbetale medlems¬ 
kontingentet (d.kr. 60,00 for året 1977) til Regnskabs¬ 
kontorets gironr. 9 11 77 25; det kan også bestilles 
på ethvert postkontor samt hos landpostbudet. 
Adresseændringer etc. bedes hurtigst muligt meddelt 
til SUFOIs Ekspedition, da denne fremgangsmåde har 
vist sig at give færrest fejl. 

Robert Christiansen taler med formanden for SUFOI, civilingeniør Flemming Ahrenkiel. 
Til højre fotograf Ole Lytken. 


UFOer i 

TV-Aktuelt 

Det var med nogen spænding jeg imødeså Set. 
Hans aftens komme i år. Årsagen var måske ik¬ 
ke så meget bålene og heksene, men mere det 
TV-program om flyvende tallerkener, der var 
bebudet. 

Flyvende tallerkener - og så på en Set. Hans 
aften. Man kunne have sine bange anelser i for¬ 
vejen om programmets indhold og sigte. Bedre 
blev det da heller ikke, da jeg læste Se og Hørs 
foromtale af programmet, der talte om hekse, 
flyvende tallerkener og moderne overtro. Skul¬ 
le vi nu have den almindelige gang tomsnak 
igen med et par enkelte ufo-udtalelser blandet 
med afvisende videnskabsmænd, der ville få let 
spil overfor fantasterne, der florerer på ufo¬ 
sagens overdrev? Eller kunne der virkelig være 
tale om en saglig udsendelse om ufo¬ 
problematikken i Danmarks TV? 

Det var derfor med nogen spænding jeg imø¬ 
deså udsendelsen, der startede kl. 21.40 og va¬ 
rede i 45 minutter. 


Robert Christiansen tonede frem på skær¬ 
men og introducerede emnet på en saglig og 
sober måde med at give visse karakteristika for 
ufo-fænomenerne. Det tegnede godt. 

SUFOI’s formand, civilingeniør Flemming Ah¬ 
renkiei, dukkede op og orienterede om SUFOI’s 
formål og arbejde med optagelse af rappor¬ 
terne, hvilke fejlmuligheder der er, og hvilket 
sorteringsarbejde det er nødvendigt at foretage 
ved bearbejdningen af rapporter om uidentifi¬ 
cerede flyvende objekter. Han fik lejlighed til at 
fortælle om UFO-NYT, som vi også fik at se i 
nærbillede. 


UFO-NYT præsenteres i dansk TV. 

Robert Christiansen fortalte om U.S.Air 
Force-projektet »Bluebook«, og TV havde til 
formålet fået fremskaffet et par klip med ældre 
filmoptagelser fra bl. a. Wright Patterson Air 
Force Base, hvor Projekt Bluebook havde til 
huse gennem mange år, indtil projektet blev 
nedlagt i 1969. Lederen af Bluebook igennem 
flere år i tresserne, major Hector Quintanilla, 



Major Hector Quintanilla, US Air Force. 
Fhv. leder af Project Bluebook. 


blev interviewet og fortalte, at man havde godt 
11.000 rapporter liggende i arkiverne, hvoraf 
man havde klassificeret de 676 som uidentifice¬ 
rede siden 1947. Yderligere udtalte Quintanilla, 
at de ufoer, der er rapporteret til Bluebook, al¬ 
drig har truet USA. Endvidere har luftvåbnet al¬ 
drig fundet nogen del af et fartøj, som kan være 
fremstillet uden for Jorden. 

Under en gennemgang af ufo-fotografier vi¬ 
ste Robert Christiansen bl. a. fotoet fra Norges 
kyst (som vi ikke er helt sikre på herkomsten 
af), McMinville-fotografierne, Trinidade- 
fotografierne, B-57-fotoet samt Lubbock- 
lysene fra byen Lubbock i Texas. (Disse fotos 
sås bl. a. også i originaludgaver på filmstrimlen 
fra arkiverne hos Projekt Bluebook, hvor man 
stod og bladede i et fotoalbum med ufo-fotos). 
Endvidere var der George Stocks foto fra 1952, 
U.S. Coast-Guard-fotoet, Venezuela 1966-foto, 
New Mexico-foto 1966 samt astronauten James 
McDivitt’s berømte foto af et ufo. 

En ældre filmstrimmel viste seerne lidt om, 
hvor let det dog også er at lave fotos og filmop- 



Stud. scient. Ole Knudsen, 
leder af SUFOIs Alarmcentral. 


tageiser af ufo-modeller i bedragerisk øjemed. 
Herfra var springet meget let til lederen af SU- 
FOl’s Alarmcentral, stud. scient. Ole Knudsen, 
der fortalte om den megen opstandelse, der 
havde været i Århus-området på grund af op¬ 
sendelsen af nogle varmluftballoner. Ole fik 
endvidere lejlighed til mere detaljeret at fortæl¬ 
le om Alarmcentralen og dens virke. 

Sikkert for første gang i Danmark vistes et 
superkort klip fra den berømte Great Fails, 
Montana-film, der blevtaget i USA i 1952. 

Da derefter Fred Stecklings film kom på 
skærmen efterfulgt af optagelser foretaget af 
George Adamski og Madelene Rodeffer, må 
jeg erkende, at jeg tænkte på adskillige andre 
analyserede filmoptagelser, som vi måske hav¬ 
de været bedre tjent med. Nok har Stecklings 
film m. fl. været vist for højtstående officerer og 
videnskabsmænd, der pænt og høfligt har tak¬ 
ket efter forevisningen. Men hvad med en grun¬ 
dig analyse af disse film? Er der nogensinde fo¬ 
retaget en sådan? I givet fald af hvem og med 
hvilket resultat? 

Vi fløj tilbage til Danmark igen, da fyrmed¬ 
hjælper August Vohnsen fra Samsø fortalte om 
sin observation i 1976 af en stor lysende kugle, 
som han endog nåede at observere i fyrets kik¬ 
kert og rapportere til SOK - Søværnets Opera¬ 
tive Kommando i Århus. Aldrig tidligere havde 
Vohnsen observeret noget tilsvarende, selv om 
han har haft sin gang ved fyret i over 20 år. 

Mekanikermester Poul Diederichsen, Bra¬ 
brand, berettede om en observation fra 1976, 

Fyrmedhjælper August Vohnsen, Samsø. 


hvor et lysfænomen blev set flyve over Bra¬ 
brand sø med ringe fart og meget stor lysstyrke. 
Først blev man opmærksom på lyset fra vindu¬ 
et, hvorefter der også blev tid til at gå udenfor 
for at se nærmere på fænomenet. 



Mekanikermester Poul Diederichsen, Brabrand 


I pionerårene - sidst i halvtredserne og først i 
tresserne - for ufo-sagen i Danmark var journa¬ 
listen Orla Johansen ved Jyllands-Posten en af 
de mest udskældte dagbladsjournalister. Han 
gjorde nemlig grundigt grin med ufo-sagen, 
som den tog sig ud på daværende tidspunkt. 
Vel er vi stadig væk amatører, men der er hel¬ 
digvis sket en kolossal udvikling med arbejdet. 


Forhåbentlig en udvikling, der kan fortsætte og 
senere udvikle sig til et frugtbart samarbejde 
med forskellige forskere og institutioner med 
det for øje at bidrage til ufo-fænomenernes op¬ 
klaring. 

»Handy« var pseudonymet, som Orla Johan¬ 
sen anvendte, når ufo-folkene fik tørt på i 
Jyllands-Postens spalter. Men samtidig var der 
af og til omtale af folks observationer af uidenti- 



Forfatteren og journalisten Orla Johansen, 
Arhus. 


ficerede flyvende objekter. Der er et gammelt 
ord, der siger, at den man elsker, tugter man. 
Så måske var der i virkeligheden tale om et el¬ 
skovsforhold mellem »Handy« og »ufoerne«. 
Selv i dag angribes Orla Johansen for sine ufo¬ 
synspunkter af nogle af mine »ufo-kolleger«. 
Helt ubegribeligt, idet han jo er en af landets 
mest videndejournalister på ufo-området. 

Og så var han ikke bange for det brede grin 
som offentlig kendt person, men stod også 
frem i dette TV-Aktuelt program og fortalte om 
sin ufo-observation på Jydsk Væddeløbsbane 
den 31. oktober 1976, hvor han i 10-15 sekun¬ 
der iagttog en lille rød lyskugle, der flaksede 
rundt i luften overVieste og publikum i tilsynela¬ 
dende kun 10-15 meters højde. 

Orla Johansen sluttede sin beretning af med 
at fremhæve, at der efter hans mening ikke var 
tale om et kuglelyn, ligesom han pointerede, at 
han ikke troede på marsmænd og lignende. 
Men en »handy« forklaring søges altså! 

Fru Gudrun Rasmussen fra Fyn fortalte om 
sin oplevelse for et par år siden, hvor hun i sin 
bil blev standset af et flyvende objekt. En af de 
tildragelser, der burde kunne påkalde sig en ri¬ 
melig interesse fra f. eks. lærere og studerende 
ved Danmarks Tekniske Højskole i Lundtofte. 



Fru Gudrun Rasmussen, Nyborg. 


Så var tiden kommet til satellitsporingsstatio¬ 
nen i Rude Skov, hvor man jo af helt naturlige 
grunde aldrig ser noget usædvanligt på himlen. 
Hvorfor skulle man også det? Det er jo ikke en 
optisk sporing af satellitter, der finder sted. Den 
fornemste opgave er jo at nedtage vejrfotos til 
meteorologisk brug samt at modtage målere¬ 
sultater fra visse interessante satellitter. Radio¬ 
signalerne opbevares på bånd til senere analy¬ 
se og undersøgelse. Ligesom på almindelige 
observatorier sidder man altså ikke og studerer 
stjernehimlen. Instrumenterne har forlængst 
overtaget sådanne funktioner. 

Statsmeteorolog, magister Asger Lundbak, 
udtalte, at der naturligvis er en forklaring på al¬ 
le de fænomener, der ses. Han sagde videre, at 
han selv har været præsenteret for og har for¬ 
søgt at give forklaringer på en del observatio¬ 
ner. Det er jo nemmest at sige noget om, hvad 
det er, hvis der er tale om en iagttagelse med 
flere uafhængige vidner samt evt. fotografier el¬ 
ler andre oplysninger, som f. eks. lyd eller æn¬ 
dring af udseende. 

Magister Lundbak slår fast, at der i intet til¬ 
fælde, som han har haft mulighed for at under- 



Statsmeteorolog, magister Asger Lund bak, 
Hellerup. 


søge tilbunds, har været tale om rumskibe fra 
fremmede kloder. 

Denne sidste udtalelse falder sådan set helt i 
tråd med drøftelser vi i SUFOI har haft gennem 
årene. Det er jo vanskeligt at bevise, at et ui¬ 
dentificeret flyvende objekt i virkeligheden er et 
fartøj fra det ydre rum. MEN ikke desto mindre' 
er der jo en del rapporter i vore rapportarkiver, 
som det ikke er lykkedes at give en konventio¬ 
nel forklaring på. Endda rapporter hvor der er 
indsamlet ret så mange oplysninger. 

Hvad mon der så egentlig skiller os på dette 
punkt? 

Vi må gå lidt tilbage i teksten og genkalde os 
Lundbaks udtalelse om, at der naturligvis er en 
forklaring på alle de observerede fænomener. 
Det er der naturligvis. Men det, der menes, er i 
virkeligheden, at der er en konventionel, »nor¬ 
mal« forklaring på alle de observerede ting, 
som f. eks. meteorer, balloner, fly o.l. Hvis man 
ikke umiddelbart kan finde en forklaring på det 
observerede, er det altså fordi der mangler 
oplysninger i sagen. 

Men dette er dog efter min opfattelse netop 
også en trossag. Magister Lundbak har altså 
troen på, at der findes en forklaring på obser¬ 
verede fænomener. SUFOI har den opfattelse, 
at der i de ikke-forklarede observationer meget 
vel kan ligge et ukonventionelt fænomen gemt. 

Det er endvidere SUFOI’s opfattelse, at de 
mange observationsberetninger udgør et vig¬ 
tigt videnskabeligt forskningsgrundlag. Da fæ- 

nomenerne efter vor opfattelse stadigvæk er 
uopklarede, ønsker SUFOI ikke at fremhæve 
eller afvise nogen bestemt teori om deres art 
eller oprindelse. Dette gælder naturligvis også 
rumskibshypotesen. 

Ofte har selve ordet ufo været fremme til de¬ 
bat. Ved et ufo forstår vi i SUFOI: Et uidentifice¬ 
ret flyvende objekt, hvis væsentligste kende¬ 
tegn er, at det selv efter en nøje undersøgelse 
foretaget af kompetente forskere ikke kan 
forklares som værende et kendt naturligt fæno¬ 
men. 

TV-Aktuelt beskæftigede sig også med 
ufonaut-typer, som man havde fået tegnet nog¬ 
le eksempler på. I TV havde man nærmest ind¬ 
delt typerne efter deres iagttagelsesland. Såle¬ 
des fortalte man, at i USA forestillede man sig 
ufonauterne som golfspillere eller skønne da¬ 
mer. I Frankrig lignede den fremherskende 
ufonauttype nærmest en politibetjent. I Syda¬ 
merika en pygmæ fra junglen med badebukser 
på osv. Dette var et af de få malplacerede ind¬ 
slag. Skulle man absolut beskæftige sig med 
ufonaut-typer, ville det måske være mere på sin 
plads at have gået i dybden med en enkelt til¬ 
dragelse, som f. eks. Betty og Barney Hill- 
sagen, der er så fyldt med detaljer. Denne sag 
er der tilmed så megen litteratur tilgængelig 
om, ligesom den senere har dannet baggrund 
for filmoptagelser. 

I Danmarks Radios filmarkiver havde TV- 
Aktuelt fundet en filmoptagelse fra George 
Adamskis besøg i Danmark i 1963. Man genså 
Adamski i Kastrup Lufthavn ledsaget af gamle 
kendinge indenfor ufo-sagen herhjemme, bl. a. 
Leif Eckhoff Pedersen, Erling Jensen og Kai 
Neumann. I det efterfølgende interview i Radio¬ 



huset fortalte Adamski beredvilligt om sine ture 
i rumskibe og kontakter med rum mennesker. 

Dette var også et af de indslag, som jeg ger¬ 
ne havde været foruden på denne aften. Disse 
få udtalelser fra Adamskis side kan udmærket 
ødelægge alt det, der i den foregående del af 
udsendelsen er bygget op. Jeg forstår måske 
godt, at TV tog sekvensen med. Den lå jo i arki¬ 
vet, og navnet Adamski er stadig mange steder 
i Danmark synonymt med ufoer og flyvende tal¬ 
lerkener. Men alligevel, hvorfor skulle »den 
gamle svindler« dog på skærmen? 



Fhv. major H. C. Petersen, Vejle. 


Så var fhv. major H. C. Petersen en mere be¬ 
hagelig oplevelse. Mere stille og afdæmpet end 
før oplevet på TV og i radio fortalte han om bl. 
a. en nyere fly-observation over Portugal. Fæ¬ 
nomenets optræden fik H. C. til at rejse spørgs¬ 
målet, hvorvidt der i virkeligheden er tale om al¬ 
mindelig flyvning af disse ufo-fænomener, som 
han - overbevist om deres oprindelse i det ydre 
rum - kalder flyvende tallerkener. Måske var 
der i virkeligheden tale om en art teleportation? 

Robert Christiansen spurgte magister Lund¬ 
bak, om der var noget videnskabeligt hold i de 
teorier, der tidligere har været fremherskende 
omkring ufo-fænomenerne med hensyn til flyv¬ 
ning ved hjælp af elektriske/magnetiske felter 
osv. Dette mente Lundbak ikke, idet det faldt 
uden for, hvad man kendte til, ligesom man og¬ 
så måtte have for øje, at naturlove ikke måtte 
brydes. Yderligere blev det påpeget, at der 
kræves en eller anden form for tilstedeværende 

energi for at få rumskibe op på tilstrækkelige 
hastigheder. Formodninger om udnyttelse af 
tyngdekraften, elektriske kræfter, har ikke me¬ 
gen bund i virkeligheden, såfremt man ikke kan 
kombinere dem med energibetragtninger og 
vise, på hvilken måde man får energi ud fra så¬ 
danne kraftfelter, sluttede magister Lundbak 
dette interview. 

Til sidst gav Robert Christiansen ordet til 3 
danskere, der alle havde været ude for nærob¬ 
servationer af de ufo-fænomener, der altså ikke 
eksisterer på officielt plan. 



Lærling Flemming Nielsen, Vejstrup. 



Ingeniør Egon Micheelsen, Fredericia beret¬ 
tede meget sagligt og konkret om sin nærob¬ 
servation ved sit hus i Fredericia i-1960. På den 
modsatte side af gaden fik Egon Micheelsen og 
hans kone øje på et stærkt lysende objekt, der 
tilsyneladende svævede over marken. Det var 
ca. et par meter højt og ca. 5-7 meter i diameter. 
Micheelsen iagttog genstanden i lang tid, men 
turde af forståelige grunde ikke gå for tæt på. 
Da han gik ind i huset for at hente sit fotoappa¬ 
rat, kunne genstanden stadig ses gennem vin¬ 
duerne. Men da han kom ud igen, var det væk. 

Lærling Flemming Nielsen, Vejstrup, Fyn, 
gjorde sin iagttagelse for 3 år siden. Han kom 
kørende på knallert og fik på himlen øje på et 
objekt, der hastigt kom nærmere. Han blev 
bange og opdagede ved at kigge over en 
skrænt ind på en mark, atgenstanden svævede 
lige over jorden ca. 50-75 meter borte. Efter et 
par minutters forløb lettede objektet og for¬ 
svandt. 


Chauffør Kaj Nielsen, Slangerup, fortalte som 
sidste observatør om sin oplevelse i sommeren 
1976. Det observerede objekt var af form som 
en spids trekant med spidsen opad. Den lyste 
meget stærkt på omgivelserne, både huse, mar¬ 
ker og en passerende bil på Allerødvejen. Gen¬ 
standen stod stille i nogen tid og havde ingen 
lyd, hvilket eliminerer alle tanker om helikopte¬ 
re eller andre fly. 



Chauffør Kaj Nielsen, Slangerup. 


TV-Aktuelt udsendelsen var redigeret af Ro¬ 
bert Christiansen med Hanne Hass som produ¬ 
cer. TV-kameraer: Finn Albrechtslund, Poul 
Andersen og Sejr Brockmann. Fotograf: Ole 
Lytken. Lyd: Adser Skov. Danske tekster: Le¬ 
nard Friedmann. 

De anvendte ufo-fotos var stillet til rådighed 
af SUFOI, ligesom vi også havde formidlet TV’s 
kontakt til observatører, der var villige til at stå 
offentligt frem og fortælle om deres oplevelser. 

Vejret Set. Hans aften var de fleste steder 
godt, så mange er naturligvis gået glip af ud¬ 
sendelsen i første omgang. Forhåbentlig har 
man så benyttet chancen for at se udsendelsen 
om søndagen, hvor den blev genudsendt i tek- 
stetform. 

I min omgangskreds er man kun kommet 
med positive tilkendegivelser efter udsendel¬ 
sen, men hvad sagde TV-anmelderne ved de 
forskellige dagblade dagen efter? Lad os prøve 
at kigge på et par af omtalerne fra den 24. juni. 


Knud Secher i Fyens Stiftstidende: 

»TV-Aktuelt« handlede ikke om hekse, men 
om de mærkelige himmellegemer kaldet Ufoer, 
hvis eksistens mange benægter, men som an¬ 
dre, også ret troværdige personer, hævder 
med bestemthed at have oplevet, nogle endda 
som veritable, bemandede rumskibe fra et an¬ 
det solsystem. 


Erhvervsvejleder Peter Munck, Asferg, i Ran¬ 
ders Amtsavis: 

- Vi så ingen ufoer udenfor, men indendøre 
var der noget i luften, optagelser af såkaldte 
fænomener eller ufoer med udtalelser fra vel¬ 
menende mennesker, der hver især mener at 
have observeret disse »flyvende tallerkener«, 
og enkelte mener endog, at de er bemandede 
ligesom rumskibene. - Jeg ved ikke, hvad man 
skal tro eller om man overhovedet skal tro no¬ 
get som helst. Nogle mennesker har nok en fast 
overbevisning om, at det, der ikke er håndfast 
og til at føle på, bare ikke er virkeligt - ligesom 
den ikke-eksakte videnskab. 


Politiassistent Axel Bertelsen i Vendsyssel Ti¬ 
dende (27/6): 

Det er altid interessant at se en udsendelse 
som den, TV-Aktuelt sendte om ufoer. Er der 
noget om snakken, eller er der en naturlig for¬ 
klaring på de episoder, der blev vist? Det er 
svært at vide, hvad man skal tro eller ikke. Selv 
den højeste sagkundskab står jo tvivlende. 


Per Hanghøj fra Ekstra-Bladet var dog ikke 
meget i tvivl: 

Så blev mit TV-apparat pludselig forvandlet 
til en flyvende tallerken. Selv om der ikke er 
fundet så meget som det mindste skår af en 
ufo, havde Robert Christiansen et alenlangt ka¬ 
talog over disse sejlivede himstergimster. Med 
risiko for at jeg nu kommer i et hemmeligt kar¬ 
totek på en fremmed klode, må jeg tilstå, at jeg 
mener TV med denne udsendelse tog gas på 
seerne. Men det skete jo i TV-Aktuelt, og i aftes 
havde som bekendt hver by sin heks, hvert 
sogn sine trolde. Mon ikke alle ufoerne i dag er, 
hvor de hører hjemme - på Bloksbjerg. 


Ove Lilleør i Aalborg Stiftstidende: 

Det glædede mig, at tv ikke forfaldt til den al¬ 
mindelige heksejagt sankthansaften. 

Så hellere et par tvivlsomme ufoer af den 
slags, som kan få fyrmesteren på Samsø til at 
sætte i løb efter kikkerten. 

Jeg* fandt det også trygt, at vor veltalende 
universmagister Asger Lundbak, som dag og 
nat skuer mod himmelbuen, fra Rude skov kun¬ 
ne meddele, at der er en forklaring på alt, hvad 
man ser. Lundbak var den mest jordbundne i 
den forsamling af ufo-jægere. 


Dan Qvitzau i Aarhuus Stiftstidende: 

TV-Aktuelt førte de gammeldags hekse frem 
til i dag med programmet om ufoer. De mange 
vidneudsagn og billeder fik det til at løbe koldt 
ned ad ryggen på mig, men en stemme fra mit 
indre sagde: »Det kunne nu være spændende, 
hvis . ..« Imidlertid forsikrede videnskaben os 
om, at det hele var løgn og varmluftballoner, og 
så var livet lige kedeligt igen. Heksen var stuk- 
ketaftil Bloksbjerg. 


Forfatteren Poul Neiding i Roskilde Tidende: 

»TV-Aktuelt«: Flyvende tallerkener, ufoer, 
science-fictions, det er lige smovs for mig! Helt 
fra min barndom har mænd fra Mars, mystiske 
sælsomme væsener fra fremmede kloder, vakt 
spænding hos mig. Da jeg ikke er forpligtet til at 
være videnskabelig, så kan alle vise mænd gå 
et vist sted hen med deres tørre facts. Le blot! 
Jeg føler mig overbevist om, at der i dette store, 
uendelige univers må findes et utal af kloder 

med samme betingelser som vore, med liv og 
intelligensvæsener. Vor teknik og viden er nok 
snarere langt overgået på andre kloder. Smil 
blot - det er der ikke noget at gøre ved! - I ud¬ 
sendelsen - som i øvrigt var meget spændende 
- var der så mange detaljerede skildringer, 
man ikke blot kan feje væk som noget vås. 
Hvad det end er, så er det en kendsgerning, at 
de£ findes mere mellem himmel og jord, end vi 
mennesker kan vide. 


Kirsten Holst i Jyllands-Posten (27/6): 

Jeg benyttede søndag eftermiddag til at se 
TV-Aktuelts udsendelse om ufoer, som jeg ikke 
havde haft lejlighed til at se i første omgang. 
Emnet er uhyre interessant, og at der er et eller 
andet, er vel efterhånden ikke til at komme 
udenom. Der foreligger efterhånden så mange 
seriøse rapporter om ufoer, at de ikke kan af¬ 
færdiges som fantasiopspind eller forsøg på at 
gøre grin med borgermusikken. Især ikke, da 
flere af de fotografier, der findes, er taget fra 
næsten officielt hold. Men hvad ufoer i grunden 
er, er det lidt sværere at give en entydig forkla¬ 
ring på. Er det virkelig udsendinge fra andre 
planeter, og i så fald hvilke? Findes der plane¬ 
ter nogen steder, der råder over en så udviklet 
teknik, at de kan rejse flere lysår, eller er major 
H. C. Petersens teori om teleportation mere 
holdbar? Ingen kan sige noget om det på nu¬ 
værende tidspunkt. Eller hvisnogen kan, vil de i 
hvert fald ikke. Det er under alle omstændighe¬ 
der tankevækkende, at det amerikanske flyve¬ 
våben oprettede en afdeling, der specielt skulle 
tage sig af uidentificerede flyvende objekter al¬ 
lerede i 1947, og især at de ikke har nedlagt 
denne afdeling endnu. Det må for mig at se be¬ 
tyde, at man også fra den side anerkender, at 
der findes noget, som bør udforskes. I Rude 
skov har man aldrig observeret ufoer, og magi¬ 
ster Asger Lundbach var åbenbart nærmest til¬ 
bøjelig til at affærdige det hele som fantasteri. 
Men der findes jo altid folk, der partout selv 
skal stikke fingrene i naglegabene, før de lader 
sig overbevise. 


Hvordan opgør vi så i SUFOI resultatet? Vi 
mener, at der trods de små skønhedsfejl var ta¬ 
le om en god udsendelse, hvor man havde be¬ 
stræbt sig på at præsentere stoffet på en nøg¬ 


tern måde. Vi er stolte af at have været medvir¬ 
kende ved fremskaffelse af materialer og oplys¬ 
ninger til en så sober udsendelse på TV-Aktuelt 
plan. 

Det var den første udsendelse af sin art. Men 
det behøver jo ikke nødvendigvis at være den 
sidste. Hvad der nu ville være ønskeligt i TV ved 
lejlighed er et debatprogram, hvor man får en 
debat med deltagelse af forskere, der har sat 
sig ind i ufo-problematikken, f. eks. astrono¬ 
men Henrik Stub m.fl. samt saglige ufo¬ 
forskere. 

Måtte et sådant program ikke ligge for langt 
ude i fremtiden! 

Ole Henningsen 


U FO-interesserede 
walkie-folk, samle eder! 

Det foreslås at SUFOI-medlemmer, som 
er bevæbnet med en walkie-talkie bliver 
»døbt« med SUFOI kalde nr. udover deres 
sædvanlige kalde nr., som ALASKA- 
OMEGA o.s.v. - Det vil sikkert være prak¬ 
tisk at opdele landet i områder betegnet 
med et bogstav (evt. to bogst.), det vil da 
uden tvivl være muligt, at kunne give num¬ 
re indenfor to cifre således at resultatet 
bliver f. eks. SUFOI-A-27, - SUFOI-L-56 
o.s.v. 

Et andet kaldenavn end SUFOI kunne jo 
tænkes, - der er måske ufo¬ 
interesserede, der ikke er medlem af SU¬ 
FOI, som ville være med på »spøgen«. 

Indtil dette system kommer op at stå, vil 
jeg foreslå, at alle walkie-folk, som vil væ¬ 
re med, opgiver deres sædvanlige kalde 
nr. (og naturligvis kun dette) til X. P. Mad¬ 
sen (se side 2). UFO-Nyt kan så sikkert af¬ 
se spalteplads til dette; vi vil da hurtigere 
kunne finde hinanden indenfor vore re¬ 
spektive områder. 

Ovenstående vil uden tvivl være et middel 
til bedre kontakt og kommunikation in¬ 
denfor ufo-kredse, hvilket jeg synes vi 
mangler. 

73-Omega 177 
B. J. Gottlieb , Bagsværd 

UFO-RAPPORTER FRA 1975 


En opgørelse - 
og lidt kommentarer 


af Per Andersen 


I et tidligere nummer af UFO-NYT (77-3) brag¬ 
tes årsoversigten for 1974 ved Peter A. Hansen. 
Denne har imidlertid været så bebyrdet med 
arbejde, bl. a. med omtalte årsoversigt, at op¬ 
gaven med at udarbejde oversigten over 1975 
er blevet overdraget til undertegnede. Dette er 
forklaringen på, at denne oversigt ikke er for¬ 
fattet af »den sædvanlige mand på jobbet«. 

For at skabe mulighed for at sammenligne de 
enkelte årsopgørelser indbyrdes, har jeg valgt i 
høj grad at følge de linier, som tidligere er brugt 
i oversigterne. Jeg har dog foretaget enkelte 
større ændringer fra opgørelsen over 1974, 
som jeg lige vil nævne her. 

Den største ændring er nok, at jeg overalt, for¬ 
uden de absolutte værdier, har anført procent¬ 
værdier. Hvis denne praksis vinder indpas, vil 
det i fremtiden være meget lettere at sammen¬ 
ligne to tabeller, som ikke er bygget over det 
samme antal observationer (fordi procenttalle¬ 
ne er relative i forhold til det totale antal obser¬ 
vationer). 

En anden ændring er, at jeg har tilføjet nogle 
enkelte tabeller. Disse tabeller har jeg savnet i 
de opgørelser, der har været udarbejdet indtil 
nu, og jeg mener, de er så væsentlige for at få 
et overblik over materialet, at de er medtaget i 
denne. 



Det overlades til læseren selv at finde de tidli¬ 
gere oversigter (se UFO-NYT 73-3 side 111, 
74-4 side 125, 77-3 side 109) og foretage en 
sammenligning med resultaterne i denne opgø¬ 
relse, men bortset fra ufoernes lyd er der ikke 
større udsving. 

Den ellers obligatoriske beskrivelse af en 
rapports gang i SUFOI vil jeg springe over her 
(den kan findes i oversigten over 1974, UFO¬ 
NYT 77-3), og gå direkte til opgørelsen over 
rapporterne fra 1975, som er den 4. i rækken af 
årsopgørelser: 

Antal rapporter. 

1975 var et usædvanlig godt »ufo-år«. Der blev 
optaget ikke mindre end 673 rapporter, hvoraf 
hele 227 stadig var uopklarede efter en grundig 
undersøgelse i rapportcentralen. Der er her ta¬ 
le om en stigning til næsten det dobbelte af an¬ 
tallet af rapporter i 1974! Noget af denne stig¬ 
ning skyldes nok den store presseomtale, der 
var i 75, men det kan ikke fuldstændig udeluk¬ 
kes, at der måske også har været tale om en 
»ufo-bølge«. 

Alle procent-angivelser i de følgende tabeller 
er angivet i procent af de 227 observationer, 
som kan betegnes som de egentlige ufo¬ 
observationer. 

Typiske fejlkilder. 

Af de henvendelser som SUFOI modtager, vi¬ 
ser som nævnt størstedelen sig at være obser¬ 
vationer af naturlige fænomener. At dette er til¬ 
fældet skyldes ofte det naturlige faktum, at 
mange mennesker ikke er fuldt fortrolig med 
de ting, der kan observeres i vores hjemlige 
himmelrum. Det skal dog også nævnes, at der 
kommer en del rapporter ind, hvor der ganske 
vist er set et naturligt fænomen, men under 
usædvanlige forhold. Disse rapporter er det na¬ 
turligvis kun specialister der er i stand til at 
gennemskue og derved finde den rette forkla¬ 
ring på. 

Da det er ønskeligt, at så mange som muligt 
får kendskab til de hyppigste årsager til fejlrap¬ 
portering, vil jeg her igen bringe listen over de 
fejlkilder som rapportcentralen oftest bliver 
præsenteret for: 

Meteorer (meteoritter) 

Helikoptere og øvrige fly 

Faldskærmslys 

Lys fra militære øvelser 

Signallys på skorstene og master 

Planeter 

Stjerner lavt i horisonten 
Satellitter 
Vejrballoner 
Kondensstriber 

Et fænomen der også kan give årsag til mis¬ 
fortolkninger er varmluftsballoner. Der har for 
nylig været ufo-alarmer både her i Århus¬ 
området og på Sjælland, som med ret god sik¬ 
kerhed kan bestemmes til at være varmlufts¬ 
balloner. Disse er antagelig opsendt af unge 
mennesker, for at se, om man nu virkelig også 
kan få sådanne tingester op og flyve. En anden 
fejlkilde som rapportcentralen er stød på er sø¬ 
gelys påmonteret biler, /. eks. i forbindelse med 
elektricitetsselskabers natlige reparationer af 
el-ledninger! 


Observationsdatoerne. 

Som det kan ses af nedenstående oversigt, har 
rapporterne tilbøjelighed til at klumpe sig sam¬ 
men om forskellige datoer. Dette behøver ikke 
nødvendigvis at blive tolket som større ufo¬ 
aktivitet i visse perioder, idet rapporter, som di¬ 
vergerer i enten tid eller sted, figurerer som 
selvstændige observationer. Således kan flere 
rapporter fra samme dag godt være afsted¬ 


kommet af et enkelt objekt, der har ligget og 
flakset lidt rundt. En ting der også spiller ind i 
disse grupperinger af rapporterne er presseom¬ 
tale. I perioder, hvor der f. eks. på grund af en 
»stor« observation er en masse presseomtale af 
ufoer, modtager SUFOI som regel forholdsvis 
mange rapporter. 

Af de 227 rapporter der foreligger fra 1975, 
er de 226 observationer gjort i Danmark, mens 
der foreligger en enkelt observation fra Madei¬ 
ra. Denne er i nedenstående oversigt angivet 
med kursiv { 29. juni). 

Januar: 1, 15, 31. 

Februar: 7, 7, 7, 7, 7, 7, 7, 8, 8, 8, 14, 14, 14, 15, 
16, 16, 17, 19, 19, 19, 19, 19, 19, 20, 22, 22, 24, 
24, 25, 25, 25, 26, 26, 26, 27, plus et stk. angivet 
ved: ca. 19. 

Marts: 8, 9, 10, 11, 11, 13, 14, 16, 16, 17, 17, 17, 
19, 19, 19, 19, 19, 19, 20, 21, 21, 21, 21, 22, 22, 
22, 22, 22, 23, 23, 24, 24, 25, 26, 26, 27, 27, 31. 

April: 1, 3, 6, 10, 10, 12, 13, 13, 13, 19, 19, 20, 
21,26, 28,29. 

Maj: 2, 2, 2, 2, 3, 3, 3, 4, 4, 4, 5, 5, 5, 5, 5, 5, 5, 5, 
5, 6, 6, 6, 6, 9, 9, 9, 9, 9, 9, 9, 9, 10, 12, 16, 22, 22, 
24, 25, 29, 29, plus et stk. uden nærmere angi¬ 
velse. 

Juni: 3, 5, 5, 8, 12, 15, 18, 22, 23, 23, 23, 24, 29. 
Juli: 4, 4,8,8, 12, 22, 29. 

August: 3, 5, 5, 5, 5, 5, 5, 5, 5, 6, 6, 6, 7, 7, 7, 8, 8, 

9, 9, 9, 9, 9, 10, 13,13, 14, 17, 26, 26. 

September: 1,6, 21,26, 29. 

Oktober: 1,4, 7, 7, 7, 9, 11,11, 11, 18, 27, 29. 

November: 8, 12, 14, 16, 21, 21, 22, 22, 22, 22, 
22, 23. 

December: 7, 7, 10, 10, 10, 10, 10, 10, 10, 10, 

10, 13, 13, 13,22. 

For overskuelighedens skyld har jeg medta¬ 
get en tabel, der viser, hvor mange observatio¬ 
ner der er fra de enkelte måneder: 

Måned 

Antal 

% 

Januar 

3 

1,3 

Februar 

36 

15,9 

Marts 

38 

16,7 

April 

16 

7,0 

Maj 

41 

18,1 

Juni 

13 

5,7 

Juli 

7 

3,1 

August 

29 

12,8 

September 

5 

2,2 

Oktober 

12 

5,3 

November 

12 

5,3 

December 

15 

6,6 

Uoplyst 

0 

0 

Ialt 

227 

100,0 


Observationsstederne. 

Rapporterne er i nedenstående tabel inddelt i 
postnummerområder (= første ciffer i postnum¬ 
meret). Postnummerområderne er groft følgen¬ 
de: 1: indre København; 2: Storkøbenhavn; 3: 
Nordsjælland og Bornholm; 4: øvrige Sjælland 
og Lolland-Falster; 5: Fyn; 6: Sønderjylland og 
Sydvestjylland; 7: Nordvestjylland og et områ¬ 
de ved Brande-Jelling-Vejle-Fredericia; 8: Øst¬ 
jylland fra syd for Horsens til syd for Hobro; 9: 
Nordjylland. 


Område 

Antal 

% 

1 

0 

0 

2 

47 

20,7 

3 

28 

12,3 

4 

95 

41,9 

5 

13 

5,7 

6 

6 

2,6 

7 

10 

4,4 

8 

18 

7,9 

9 

9 

4,0 

Andet (Madeira) 

1 

0,4 

Uoplyst 

0 

0 

Ialt 

227 

99,9 


Det faktum, at ca. 75% af rapporterne er fra 
Sjælland, kunne få en til at tro, at man her er 
særlig hjemsøgt af ufoer, men sandheden er 
nok snarere den, at det store antal skyldes en 
større ufo-interesse på Sjælland. Ikke alene er 


der forholdsvis mange abonnenter af UFO-NYT 
i dette område, men også et blik på, hvor re¬ 
præsentantskabets medlemmer generelt bor 
(se forrest i bladet) siger noget om, hvor SUFOI 
er koncentreret. Jeg vil dog ikke undlade at gø¬ 
re opmærksom på, at der er usædvanlig man¬ 
ge observationer i området omkring Sorø (So¬ 
rø, Pedersborg, Frederiksberg). 


Observatørernes alder. 

I den nedenstående tabel er angivet alderen på 
den person, der foretog henvendelsen til SU¬ 
FOI. I de tilfælde, hvor flere personer har haft 
en observation, kan det godt være tilfældigt, 
hvem af disse der foretager henvendelsen, og 
dermed skabes en vis usikkerhed i tabellen. 


Aldersgruppe 

Antal 

% 

0-19 år 

34 

15,0 

20-29 år 

50 

22,0 

30-39 år 

50 

22,0 

40-49 år 

34 

15,0 

50-59 år 

26 

11,5 

60-69 år 

14 

6,2 

70-79 år 

6 

2,6 

80- år 

2 

0,9 

Uoplyst 

11 

4,8 

Ialt 

227 

Toao 


Tallene følger de samme tendenser som i de 
tidligere opgørelser. 


Observationstidspunktet. 

Til dette punkt har der tidligere kun været opgi¬ 
vet, hvor mange observationer der er gjort 
mens det har været henholdsvis mørkt og lyst. 
Jeg har valgt, foruden denne, at medtage en 
egentlig tabel over observationstidspunktet. 

Det, som her er anført som observations¬ 
tidspunktet, er det tidspunkt observationen 
startede. 

Tidspunkt 

Antal 

% 

0.00- 1.59 

15 

6,6 

2.00- 3.59 

11 

4,8 

4.00- 5.59 

4 

1,8 

6.00- 7.59 

2 

0,9 

8.00- 9.59 

4 

1,8 

10.00-11.59 

1 

0,4 

12.00-13.59 

6 

2,6 

14.00-15.59 

5 

2,2 

16.00-17.59 

14 

6,2 

18.00-19.59 

35 

15,4 

20.00-21.59 

69 

30,4 

22.00-23.59 

61 

26,9 

Uoplyst 

0 

0 

Ialt 

227 

100,0 


Lysforholdene under observationen er angi- 

vet nedenstående 

(ved lange 

observationer 

regnes med lysforholdene ved observationens 
start): 

Lysforhold 

Antal 

% 

Mørkt 

169 

74,4 

Tusmørke, daggry 

28 

12,3 

Lyst 

30 

13,2 

Uoplyst 

0 

0 

Ialt 

227 

99,9 


Det ses, at som det også har været tilfældet 
ved de foregående år er størstedelen af obser¬ 
vationerne i 1975 natobservationer. 

Observationstidens længde. 

Man støder ofte på skeptikere der siger, at ufo¬ 
observationerne som regel kun varer ganske 
kort tid. Ved at kikke på tabellen over observa¬ 
tionstidernes længde vil man kunne forvisse sig 
om, atdetteabsolut ikke er tilfældet. 


VI KAN GODT BRUGE 
MANGE FLERE 

- aktive medarbejdere i SUFOI. 

Har I tid og lyst, så skriv til os (på postbox 
6, 2820 Gentofte) og fortæl lidt om jeres 
særlige interesser. 

På forhånd tak! 


Tiden 

Antal 

% 

0- 9sek. 

15 

6,6 

10-29 sek. 

14 

6,2 

30-59 sek. 

8 

3,5 

1- 2.59 min. 

39 

17,2 

3- 4.59 min. 

33 

14,5 

5- 9.59 min. 

44 

19,4 

10-29.59 min. 

37 

16,3 

30-59.59 min. 

14 

6,2 

1- 1.59 timer 

8 

3,5 

2- timer 

5 

2,2 

Uoplyst 

10 

4,4 

Ialt 

227 

100,0 


Forventningsværdi (§): ca. 15 min. 

Det faktum, at der i 1975 var 27 observationer 
der varede mere end en halv time, får mig til at 
slå et slag for alarmcentralen. Ved sådanne 
lange observationer, er der fantastisk gode mu¬ 
ligheder for at opnå resultater (nøjagtige kryds¬ 
pejlinger osv.) - hvis der altså bliver slået 
alarm. Hvis det derfor en dag er dig, der ser no¬ 
get virkelig usædvanligt, ring da omgående til 
06 - 19 88 90, som er alarmcentralens telefon¬ 
nummer. 

Antal ufoer pr. observation. 

Sædvanligvis observeres der kun et enkelt ob¬ 
jekt. Der er dog i 1975 rapporteret om mere 
end ét objekt ved cirka hver femte observation, 
og det er et gennemgående træk, at når der ob¬ 
serveres flere objekter, flyver disse som regel 
forskellige former for formationsflyvning! 

I tabellen er der en enkelt observation, hvor 
der ikke er set noget objekt. Dette kan måske 
undre nogen, men forklaringen er den, at der i 
det pågældende tilfælde kun blev observeret 
en mærkelig lyd. 


(§) Forventningsværdi: en bestemt måde at 
udregne et gennemsnit på. Man tager de vær¬ 
dier der optræder og vægter dem med den 
sandsynlighed hvormed de optræder. Forvent¬ 
ningsværdien er nu summen af de vægtede 
værdier. Matematisk er den defineret ved 

k- ib *i-?i 

hvor p| ... p n er sandsynlighederne 
for, at værdierne X|. . . x n antages. 

Antal objekter Antal observationer % 

0 objekt 

1 

0,4 

1 objekt 

175 

77,1 

2 objekter 

23 

10,1 

3 objekter 

9 

4,0 

4 objekter 

8 

3,5 

Mere end 4 obj. 

7 

3,1 

Ikke nærmere ang. 

4 

1,8 

Ialt 

227 

100,0 

Forventningsværdi: 

1,5 objekt. 


Tallene stemmer næsten overens med tidli- 

gere resultater. 



Antal vidner til observationerne. 


Et vidne defineres 

i denne forbindelse som en 

person, der med 

egne øjne har 

iagttaget de 

ting, observatøren beretter om, og på samme 

tid og sted. 



Antal vidner Antal observationer 

% 

0 vidner 

99 

43,6 

1 vidne 

74 

32,6 

2 vidner 

20 

8,8 

3 vidner 

14 

6,2 

4 vidner 

4 

1,8 

5 vidner 

1 

0,4 

Over 5 vidner 

4 

1,8 

Uoplyst 

11 

4,8 

Ialt 

227 

100,0 


Forventningsværdi: 1,0 vidne. 

Man kan til tider støde på den opfattelse, at 
»»ufoer - det er noget som folk ser når de er ale¬ 
ne«. Ved at betragte de ovenstående tal kom¬ 
mer man imidlertid til den konklusion, at dette 
langtfra er tilfældet. Alene forventningsværdien 
angiver, at den typiske rapport er bevidnet! 

Ufoernes lyd. 

Her er et punkt, hvor materialet fra 1975 helt 
klart adskiller sig fra tidligere års rapport¬ 
materiale. Normalt bliver der kun i ganske få 
rapporter nævnt, at der er hørt nogen lyd fra 
det observerede objekt, men i 75 er der rappor¬ 
teret om lyd i næsten hver tiende rapport! Den 
præcise fordeling er: 


Lyd 

Ingen lyd 
Summen: 

Susende: 

Hvinende/hylende: 
Diverse lyd: 

Lyd ialt 
Uoplyst 
Ialt 


Antal 

200 

10 

2 

2 

6 

20-20 

7 

227 


% 

88,1 


8,8 

3,1 

100,0 


Det er interessant at se, at når der er hørt lyd, 
er det en »»summen« der er hørt langt de fleste 
gange. Ved en summen forstår man normalt 
den lyd, der kommer fra et elektrisk apparat/- 
motor, således vil man ofte kunne høre en »»ty¬ 
pisk summen« i umiddelbar nærhed af en kraft¬ 
station. Nu er det jo sikkert ikke kraftstationer 
der flyver rundt over vores hoveder, og det inter¬ 
essante er i denne forbindelse, at de naturlige 
ting, der flyver i luftrummet, er drevet af moto¬ 
rer, der absolut ikke summer! Forvirringen bli¬ 
ver ikke mindre af, atufoer til tider bliver obser¬ 
veret, hvor begrebet »»elektricitet« forekommer, 
nemlig ved højspændingsledninger! 

Af de 20 tilfælde, hvor der er rapporteret lyd, 
er de 5 absolutte nærobservationer, mens 
yderligere 5 er rapporter hvor objektet er set i 
en afstand af mindre end 500 meter. 

Alt i alt må man sige, at påstanden om at ufo¬ 
erne skulle være lydløse er ved at være temme¬ 
lig uholdbar, i hvert fald hvis man tillægger 
ovenstående tal nogen værdi. 


Ufoernes lys. 

Blandt observations-materialet finder vi både 
rapporter der melder om objekter, som lyste 
mere eller mindre over hele overfladen, lige¬ 
som der er rapporter om punktformige lys. Ofte 
bliver der under samme observation set flere 
forskellige farver, enten fordi objektet har flere 
farver, eller fordi det ligefrem skifter farve. Der¬ 
for svarer antallet af farver i tabellen ikke til an¬ 
tallet af rapporter. 

Der er også enkelte interessante rapporter, 
hvor farven beskrives som »»skiftende jævnt 
over hele spektret«; disse er i den nedenståen¬ 
de tabel betegnet med »»hele spektret«. 

Farve 

Antal 

% 

Hvidlig 

84 

37,0 

Gul/orange/gylden 

76 

33,5 

Rød(lig) 

50 

22,0 

Mørk/grå/sort 

26 

11,5 

Blå(lig) 

8 

3,5 

Grøn(lig) 

10 

4,4 

Brun(lig) 

1 

0,4 

Violet 

4 

1,8 

Metallisk 

12 

5,3 

Hele spektret 

4 

1,8 

Uoplyst 

6 

2,6 

Ialt 

281 

123,8 


Peter A. Hansen nævnte i sin opgørelse over 
1974 (UFO-NYT 77-3), at det var påfaldende at 
farven »brun« aldrig forekom i rapporterne. Jeg 
bliver her nødt til at korrigere P. A. Hansen, idet 
der i 1975 er en enkelt rapport, hvor farven er 
beskrevet som »brun«, ligesom der i 73 også 
var en enkelt. Bortset fra denne lille detalje, er 
farvefordelingen fuldstændig på linie med de 
tilsvarende fordelinger i 72, 73 og 74. 


Skiftende lysstyrker. 

I stedet for at inddele ufoernes lys efter farve, 
som jeg lige har gjort, kan man foretage en ind¬ 
deling efter, om lyset var konstant, blinkende 
eller pulserende. Ved et pulserende lys forstår 
man en rolig ændring i lysstyrken fra ganske 
svag til et kraftigt skær, som foregår regelmæs¬ 
sig. 


Lystype 

Antal 

% 

Konstant lys 

176 

77,5 

Blinkende lys 

12 

5,3 

Pulserende lys 

28 

12,3 

Enkelte lysskift 

6 

2,6 

Uoplyst 

5 

2,2 

Ialt 

227 

99,9 


Flyvemåde. 

En af de ting, der interesserer rapportcentra¬ 
len, når de skal bedømme en rapport, er, om 
der er beskrevet højde-, kurs- eller hastigheds¬ 
ændringer, idet disse ting udelukker mange af 
de naturlige fænomener. 


Flyvemåde 

Antal 

% 

Ingen ændring i kurs, 
højde og hastighed 

77 

33,9 

Ændring i kurs, højde 
eller hastighed 

142 

62,6 

Uoplyst 

8 

3,5 

Ialt 

227 

100,0 


Af de 142 tilfælde hvor der er meldt om æn¬ 
dringer, er der i 101 tilfælde tale om kursæn¬ 
dringer, i 87 tilfælde er der tale om højdeæn¬ 
dringer og i 72 tilfælde er der meldt om hastig¬ 
hedsændringer. Bemærk, at der i en enkelt ob¬ 
servation godt kan være tale om to eller alle tre 
former for bevægelses-ændring. 


Ufoernes form. 

Atter en gang skal det slås fast, at man ikke 
uden videre kan inddele ufoernes former i 3-5 
faste typer. En person, der fik lejlighed til at kik¬ 
ke rapporterne fra et enkelt år (f. eks. 1975) 
igennem, ville blive meget forbavset over den 
mangfoldighed, der er i beskrivelserne af ufo¬ 
ernes former. 

Jeg vil dog ikke benægte, at der er nogle ty¬ 
per, der optræder hyppigere end andre, og det 
gælder ikke mindst den grundtype, som beskri¬ 
ves som tallerken- eller diskosformet. I det hele 
taget er grundformen for mange ufoer tilsynela¬ 
dende en ellipse, der kan strække sig fra at væ¬ 
re næsten rund til at være meget langstrakt. Til 
denne ellipse-grundform kommer så for det 
meste nogle meget varierende detaljer. 

Nu er det imidlertid ikke nær alle observatø¬ 
rer, der har været i stand til at se nogen be¬ 
stemt form på ufoet, hvilket jo hænger sammen 
med, at der ofte er tale om et såkaldt nattelys 
uden detaljer, set på lang afstand. Af de 227 
rapporter er ufoet i 124 tilfælde (54,6%) beteg¬ 
net som kugle-, punkt- eller stjerneformet uden 
detaljer. I 103 tilfælde (45,4%) er ufoet beskre¬ 
vet som havende en eller anden bestemt form 
(f. eks. ellipse, tallerken, aflangt) ofte med en 
eller flere detaljer. 

For at vise lidt om de former for ufoer der er 
set, bringer jeg på linie med tidligere års opgø¬ 
relser nogle af de illustrationer der har været 
bragt her i bladet i forbindelse med observatio¬ 
ner i 1975. Tegningerne er baseret på observa¬ 
tørernes egne udsagn. 

Afslutning. 

Det er mit håb, at ovenstående tabeller og kom¬ 
mentarer har givet læseren et overblik over, 
hvad der foreligger af rapporter fra 1975 - det 
er i hvert fald det, der var tilsigtet. Igen er SU- 
FOI interesseret i at modtage kommentarer og 
bemærkninger til årsoversigten og hvad man 
kan udlede af den. Jeg vil slutte denne oversigt 
med en bøn, som ganske vist har været fremsat 
før, men som jeg mener absolut ikke tager ska¬ 
de af at blive gentaget. 

Rapporterne er gennemgående for dårlig ud¬ 


fyldt. Ved min gennemgang af de næsten 700 
optagne rapporter fra 1975 er jeg ofte stødt på 
rapporter, hvor der er punkter der ikke er ud¬ 
fyldt eller udfyldt mangelfuldt, og - hvad der 
næsten er værst - rapporter, hvori der har væ¬ 
ret modstridende oplysninger. 

Dette skulle hermed være en opfordring til at 
være mere omhyggelig, når man udfylder et 
rapportskema - det giver resultater i den sidste 
ende. 

Per Andersen 
Århus. 

Juni måned har ikke været præget af mange 
ufo-observationer, hvorimod der i begyndelsen 
af juli fandt mange observationer sted, særlig 
over Nordsjælland. Der er således indkommet 
52 rapportskemaer til Rapportcentralen, hvoraf 
en del dog daterer sig til et tidligere tidspunkt; 
det er rapporter, der er indsendt bl. a. grundet 
den store avisomtale først i juli måned. Der har 
været utallige telefoniske henvendelser. De føl¬ 
gende rapporter er et udsnit af de indkomne. 

Januar eller februar 1974 - mellem 00.00 og 
00.30 - ca. 5 minutter 
Pjedsted, 7000 Fredericia 
Sydsydøst - 15° 

Rapportøren fortæller følgende: 

Min voksne søn vågnede ved et stærkt gult 
lys, der var udenfor, og vækkede mig. Vi gik 
begge ind i stuen for at betragte fænomenet 
nærmere. Det viste sig at være et cirkelrundt 
objekt, der stod umiddelbart bag træerne med 



ca. halvdelen af objektet synligt, over træerne. I 
kikkert og med det blotte øje sås tydeligt to 
menneskelignende skikkelser iført en gråhvid 
tætsluttende dragt. Skikkelserne havde tilsyne¬ 
ladende ikke handsker på. Hjelmene, som skik¬ 
kelserne havde på, syntes lidt mørkere end 

dragterne. Medens vi betragtede objektet og 
skikkelserne i kikkerten (6 x 30) vippede de et 
visir ned foran ansigtet. Objektet vippede lidt 
fremover som for bedre at kunne se ned mod 
huset, hvor vi opholdt os. Vi betragtede objek¬ 
tet i ca. 5 minutter, hvorefter det blev mørkt og 
objektet var forsvundet. 

Da observationen først er kommet til SUFOIs 
kendskab nu, har det ikke været muligt at fore¬ 
tage undersøgelser efter spor, mærker eller lig¬ 
nende på lokaliteten. Rapportøren har herudo¬ 
ver fortalt, at objektet lyste så stærkt, at det var 
muligt at finde en knappenål på stuegulvet. 
Havde ikke været vinter og koldt, mener rap¬ 
portøren, at de ville været gået ud for at se nær¬ 
mere på objektet og undersøge, hvorvidt ob¬ 
jektet befandt sig foran eller bag nogle træer, 
som dækker synsfeltet. 

Skikkelserne havde en eller anden form for 
apparat hængende om halsen i en rem. Appa- 
ratet blev benyttet, men med hvilket formål og 
til hvad kan rapportørerne ikke fortælle. Afstan¬ 
den til objektet var 150 meter. 

17. juli 1976, kl. 01.40 - ca. 20 minutter 
Måle bakke, Hindsholm, 5330 Munkebo 
Sydsydøst 15° - Sydøst 15° 

Rapportøren og tre venner fortæller følgende 
om en hændelse, de varvidner til: 

Vi var ude for at kigge på tordenvejr. Palle 
opdagede tilfældigt en tingest fra bakken hvor 
vi holdt. Vi steg alle ud af bilen for at iagttage 
objektet, som var synligt i ca. 20 minutter. Ob¬ 
jektet bevægede sig med rykvise bevægelser. 
Vi hørte en lyd, monotont svingende som lyden 
fra højspændingsmaster. Vi var dog alle klar 
over, at objektet ikke kunne være hverken en 



båd eller helikopter, bl. a. manglede de kendte 
lanterner. Desuden foretog den disse mærkeli¬ 
ge rykvise bevægelser hele tiden, indtil den 
forsvandt ned bag en skov. 

Afstanden til objektet har været ca. 1500 me¬ 
ter, størrelsen målt i udstrakt arm ca. 3-5 centi¬ 
meter. Der findes ikke højspændingsledninger i 
området. 


23. marts 1977, kl. 22.30 - 7 minutter 
8240 Risskov 
Syd 40° - Vest 40° 

Rapportøren fortæller følgende: 

Jeg var ude på en aftentur med vores hund. 
Da jeg ser op, opdager jeg noget der ligner vin¬ 
duer med lys placeret i en rundkreds. Medens 
jeg går og ser op, forsvinder det hele i en grålig 
tåge. Da det atter bliver synligt, har det skiftet 
farve og er nu ildrødt (som solen, når den går 
ned). Nu begynder det at bevæge sig uden en 
lyd og flyver mod vest. Efter en tid ændres farve 
og form, og det ser nu ud som en klar hvid 
stjerne, og jeg ser den forsvinde i horisonten i 
en let zig-zag kurs. 



Rapportøren fortæller, at det var for mørkt til 
at kunne se en form eller kontur af objektet, li¬ 
gesom det ikke var muligt at se, hvorvidt der 
var en farve uden for lysene. Objektet var ca. 
6-8 cm stort målt i udstrakt arm. 

23. april 1977, kl. 22.57 - 8 minutter 
4450 Jyderup 
Nordvest 30° - Vest 30° 

Rapportøren fortæller: 

Min bror og jeg kom kørende på cykel mod 
vest, da jeg pludselig fik øje på et gulligt lysen¬ 
de, ovalt objekt. Det så ud som hang den stille 
på himlen, lysende og omgivet af et lysende 
skær. 

Pludselig drejede den og tog mere form som 
en cirkel, som når man drejer en mønt, der lig¬ 
ger fladt, så man kan se den tiltagende cirkel- 
form. På dette tidspunkt så den ud til at være 
ca. 7 centimeter, set mellem to fingre i udstrakt 
arm. Da jeg først opdagede objektet, var det 
mod nordvest, hvorefter den bevægede sig 
mod syd for derefter i en blød bue at dreje mod 
vest, hvor den forsvandt med en slags lysende 
hale efter sig, som løb sammen i en slags lys¬ 
skær. 

Ca. 30 sekunder efter kom objektet tilbage, 


men denne gang lå der et tilsvarende skærsom 
det fra før, længere ude i horisonten. Pludselig 
blev skærene opslugt af mørket, og objektet er 
antagelig forsvundet stik vest. 

3. juni 1977, kl. 23.10 - max. 30 sekunder 
Mellemholm, 9240 Nibe 
Sydsydøst 10° 

Rapportøren var sammen med en bekendt på 
besøg på en gård i Mellemholm, 9240 Nibe, om 
aftenen. De forlod stedet i bil ca. kl. 23.10 og 
kørte ad en lille grusvej, der fører fra gården 
ned til Munkbækvej. Godt 100 meter før vejen 
fik de øje på en række lys i kørselsretningen, 
ca. 10° over horisonten. Rapportøren er kendt 
på stedet og vidste, at lysene ikke kunne stam¬ 
me fra nogen bygning eller andet på jorden. 
Rapportøren standsede bilen, slukkede lyset 
og drejede tændingsnøglen om for bedre at 
kunne observere. 

Rapportøren var på vej ud af vognen, da lyset 

langsomt dæmpedes for til sidst at slukkes helt. 
Rapportøren overvejede på et tidspunkt at hen¬ 
te vidner på gården de kom fra, men da lyset 
forsvandt og man ikke kunne se noget, opgav 
han, og de kørte videre. 

Hele observationen varede 20-30 sekunder. 

Vejret var klart, med ganske få skyer på den 
lyse himmel. Der var en let dis (mosekonebryg) 
hist og her, men intet, der kunne hindre udsy¬ 
net til objektet. Rapportøren så intet til månen 
under observationen. 



Objektet bestod tilsyneladende af en vandret 
række på 6 lysfelter. Man kunne ane et område 
omkring lysene, der var lidt mørkere end him¬ 
len, men ingen form, der kunne antyde et fast 
objekt. Rapportøren mener selv det kan skyl¬ 
des, at et evt. objekt netop havde en farve, der 
faldt sammen med himlens. De 6 lysfelter var 
skarpt afgrænsede og mindede stærkt om »vin¬ 
duer«. Lysintensiteten var middel. 

Den midterste »vindues-sprosse« var ca. 
dobbelt så bred som de 4 andre. De to »fløjvin¬ 
duer« skrånede udad, mens de fire andre var 
rektangulære. 

Rapportøren nævnte, at lysrækken mindede 
om »lysene fra en pavillon, der var hævet op i 
luften«. Han anslog afstanden til ca. 1 kilome¬ 
ter, i alle tilfælde foran en hævning i landska¬ 
bet, der ligger i samme retning i en afstand af 2 
kilometer. Under observationen anslog han 
størrelsen til 25-30 meter lang. 

Torben Birkeholm/ 
SUFOI områdeleder Nordjylland 

9. juli 1977, fra kl. 19.00 til 23.06 
Inden for dette tidsrum på godt 4 timer blev der 
rapporteret om ufoer fra hele Danmark; dog 
ligger hovedvægten af observationerne i 
Nordsjælland. Fra Nordsjælland er der 15 rap¬ 
portører og 9 fra resten af landet. 


Rapporterne er ret enslydende; herunder an¬ 
gives uddrag af nogle rapporter: 

Kl. 19.00 ca. 40 sekunder, Slagslunde, 3660 
Stenløse. 

Rapportøren og fem vidner iagttog et lyst 
gult/blankt kugleformet objekt, der forsvandt 
ind i nogle skyer. 

Objektet havde kurs mod nord og sås i en 
højde af 30-35°, lav hastighed. Der hørtes in¬ 
gen lyd i forbindelse med observationen. 

Kl. 22.10, 6093 Sjølund, observationstid 6 mi¬ 
nutter. 

Kurs syd 45° - mod vest 45° 

Rapportøren og 5 andre vidner fortæller: 

Vi stod og så mod syd, pludselig så vi et ob¬ 
jekt på himlen (kugleformet); det var som om 
den kom flyvende med slukket lys og så tændte 
det. Objektet bevægede sig med lille hastighed 
mod vest. Den kom nærmere, vendte sig plud¬ 
selig i luften, blev rød og forsvandt mod vest. 

Kl. 22.10, 3060 Espergærde, kurs vest - sydvest 
En rapportør fortæller: 

Jeg troede først det var en lyskugle fra en 
signalpistol, men kursen var horisontal og lyset 
svækkedes ikke. Det virkede højst forbavsen¬ 
de, at den ikke blev svagere i lysstyrke, og at 
den fløj aldeles lydløs. 

Alle rapporterne fra Espergærde fortæller 

om et gult/orange lysende objekt. Størrelsen 
angives som en tiøre målt i udstrakt arm. 

En anden rapportør fortæller: 

Genstanden, som helt uden lyd, var på him¬ 
len i ca. 5 minutter og var gulorange. Lyset skif¬ 
tede hele tiden i styrke. Genstanden bevægede 
sig roligt og regelmæssigt. 

Kl. 22.40 blev en bil på vej ud ad Hillerød/Tisvil- 
devejen mod Frederiksværk stoppet. Rappor¬ 
tøren troede han var kørt tør for benzin, hvorfor 
han steg ud af bilen for at efterfylde med reser¬ 
vedunken. Da han var i færd med dette, obser¬ 
verede han et klart lysende kugleformet objekt, 
der kom fra syd mod nord i lav højde. 

Næste dag fik rapportøren fyldt tanken og 
opdagede herved, at motorstoppet aftenen i 
forvejen ikke kunne skyldes benzinmangel, idet 
der, ud over hvad han havde påfyldt, stadig var 
8 liter i tanken. 

Kl. 23.05 - 1 minut, 3220Tisvildeleje. 

Sydøst 30° - nordvest 30° 

Rapportøren fortæller: 

Jeg var ved at rulle et gardin ned for et syd¬ 
vendt vindue, da jeg så en mærkelig todelt 
genstand, som lyste med et stærkt hvidt lys. 
Mens jeg stod og iagttog den, så jeg, at den be¬ 
vægede sig jævnt glidende. For at udelukke 
evt. reflekser gik jeg til en havedør mod øst og 
så det samme. Da jeg ikke kunne følge den 
længere, gik jeg til en dør mod vest og gik 
udenfor. Den var nu passeret over mig, og jeg 
kunne se den nedenfra, men nu i en anden vin¬ 


kel som to aflange, stærkt lysende figurer med 
noget svagt rødt lys imellem. Nu kunne jeg og¬ 
så høre en svag, snurrende lyd, nærmest som 
en svag motorlyd. Det bemærkes, at det var he¬ 
le objektet, der lyste hvidt, bortset fra midter¬ 
partiet. Det hvide lys var ens hele tiden. Objek¬ 
tet forsvandt stadig jævnt glidende mod nord¬ 
vest, ud mod stranden. Så længe, jeg kunne 
følge den, fløj den, så vidt jeg kunne bedømme, 
i den højde hvor vi titser redningshelikoptere. 

10. juli kl. 22.00 - ca. 30 sekunder < 

3370 Melby 

Sydøst 45° - Sydvest 45° 

Rapportøren fortæller, at hun et sted mellem kl. * 
22.00 og 23.00 stod udenfor i haven, da hendes 
opmærksomhed blev fanget af et stærkt lysen¬ 
de hvidt objekt. Objektet blev iagttaget gennem 
kikkert, og rapportøren kunne da se, at det var 
ellipseformet. Objektet kom fra sydøst mod 
nordvest. Efter et lille halvt minut forandrede 
det kurs uden at ændre hastigheden, og fløj 
mod sydvest. Med ét var objektet forsvundet, 
som hvis man slukker for lyset. 

10. juli, kl. 22.40 - 8 minutter 

Nejede, 3630 Jægerspris 

Øst 10° - 15° - Vest 15° og Nord 60° 

Rapportøren fortæller følgende: 

Vi sad 6 mennesker og snakkede. Da jeg 
gennem vinduet så et lys stige op fra en fjernt¬ 
liggende skov - råbte jeg: Et ufo - og gik ud. De 
andre grinede. 




Da jeg var kommet ud, så jeg, at lyset, der var 
steget lodret op, først fløj til venstre - siden til 
højre - på dette tidspunkt mener jeg det vibre¬ 
rede meget svagt op og ned, hvorefter det gik 

ind i en jævn fart og bane mod vest. Da det var 
nået midtvejs over himlen, kom der endnu et 
lys fra samme sted - lodret op, og foretog de 
samme manøvrer som det foregående lys (un¬ 
der dette kom to fra selskabet udenfor). Med ét 
forsvandt det første lys, og i samme øjeblik 
dukkede der et tredje op. Dette lys opførte sig 
på samme måde som de to foregående. Lys nr. 
1 og 3 forsvandt pludselig, hvorimod lys nr. 2 
kunne ses indtil det blev skjult af landskabet. 

Hele selskabet, 6 personer, var udenfor, da 
4 lys nr. 4 og 5 dukkede op samme sted. Disse 
bevægede sig til venstre (nord), og vi lagde 
mærke til, at lyset var svagere indtil det øjeblik 
hvor de fløj vandret; de forsvandt næsten med 
* det samme (som når man slukker en lampe). Vi 

undrede os meget over det konstante lys - den 
pludselige forsvinden - den totale lighed - og at 
ikke en lyd hørtes iden stille nat. 

En tid efter passerede en flyvemaskine over 
os - der var en kolossal forskel. 

Kl. 22.45 observeredes der fra 3300 Frederiks¬ 
værk et appelsinstort gul-orange objekt. Ob¬ 
jektet blev iagttaget af flere personer. Det fløj 
med en jævn fart fra øst mod vest på den sydli¬ 
ge himmel; der hørtes ikke en lyd. Observatio¬ 
nen varede V 2-1 minut. 

Kl. 23.30 rapporteredes der om to stærkt hvidt- 
lysende objekter fra 2970 Hørsholm. Objekter¬ 
ne, der klart var uafhængig af hinanden, fore¬ 
tog forskellige kursændringer uafhængig af 
hinanden. De blev opdaget ved et tilfælde på 
den sydlige himmel, og havde begge kurs mod 
øst45° over horisonten. 

Kl. 23.42, 3660 Stenløse. Rapportøren stod 
udenfor og kiggede efter en satellit, da hendes 
opmærksomhed blev fanget af et hvidgult ob- 
< jekt, større og stærkere lysende end satellitten. 
Objektet kom fra østnordøst og forsvandt mod 
vest. 

4 15. juli 1977, kl. 23.58 - 6 minutter 

4160 Herlufmagle 
Sydsydvest 15° - nordnordøst 15° 

Rapportøren og et vidne observerede et objekt, 
som de mener har været ca. 20 x 5 meter stort, 
bedømt efter nogle lys der sad på objektet. Det 
var dem ikke muligt at se nogen form på objek¬ 
tet som sådan. Rapportøren har gennem en år¬ 
række været ansat i søværnet og er herfra for¬ 


trolig med fjernkending under alle vejrforhold. 
Han lægger megen vægt på, at det observere¬ 
de ikke kan have været fly eller lign. kendt fæ¬ 
nomen. Han fortæller: 

Min kone så genstanden gennem stuevindu¬ 
et. Vi gik ud på terrassen for at se, hvad det var. 
Det stod stille i luften ca. 3 km væk i sydsydvest 
300-500 meter over jorden. Først så vi kun et 
meget stærkt lys/gult lys. Efter ca. 5 minutter 
svandt lyset ind, og genstanden bevægede sig 
lydløst mod os (3 km på ca. 1 minut =180 
km/t). Det passerede lige over os, hvorved vi 
kunne se et lyst/gult lys mere samt to små røde 
lysprikker. I samme øjeblik startede der en 
(motor), og genstanden accellererede til over 
1000 km/t. Det forsvandt i horisonten mod 
nordnordøst på et øjeblik. 

C.H. 


(MÅNEDENS BEDSTE) 



Spar 20 pct.! 


Abonnemøntstilburl III alle laaerel 

Indsend nedenstlende kupon — tegn kvartals- eller Årsebonnement 
P* 

manedens bedste science-fiction 

og spar 20 pct I tilgift fir du magasinet tilsendt GRATIS. 

Lessalgspris kr 4.SS 
Kvartalsabonnement kr lt.65, 

Årsebonnement: kr. 46,60 


Jeg bestiller herved: 

CD Kvadalsabonnement kr 11.65 
O Arsabonnement kr 46.60 

Navn . . 

Adresse .. • 

Postnr. By 

O Bciebel vedlagt i check Q Indsat pi giro 410»278 
Sendes til Dansk Bladdistribution Postboks 2125. i0i5 Kebenhavn K. 


(MANEDENS BEDSTE) 



UFO-NYT 5-77 199 






















Under denne rubrik bringer vi nyt 
og gammelt fra vore skandinaviske 
nabolande. Foruden rapporter vil 
vi med mellemrum bringe nyt om 
UFO-forskningen i disse lande. 


SVERIGE: 


Bemærkelsesværdige observationer med 
flere vidner 

1. Syvårig skræmtes af himmelfænomen 

Hvad var det, den syvårige Patrik Ostlund i 
Kramfors så søndag den 5. december 1976 et 
sted mellem klokken 14.30 og 15.00? Patriks 
morfar fortæller, at barnebarnet kom styrtende 
ned fra sit værelse. Patrik virkede meget ophid¬ 
set og bange, fortalte, at han havde set noget 
underligt på himlen. Han havde set et stort, 
rundt, lysende objekt komme flyvende i zig-zag 


Sic/qd 


Undersida 



1. Sjuårige Patriks vittnesteckning. 


over naboens hus, kun 75 meter borte. Selve 
objektet var hvidt, men der kom et konstant 
gult lysskær fra det. Ifølge Patrik forsvandt ob¬ 
jektet efter kort tid ind mod byen. 

Nogle naboer så ligeledes noget underligt på 
himlen. Detvar senere søndag aften, hvorfruen 
så noget, som hun først antog for at være en 
brand, det lyste kraftigt og flammede op foran 
skolen. Hun vækkede sin mand, og begge iagt¬ 
tog da, hvordan en lille rund kugle flyttede sig 
med utrolig hastighed over korte strækninger 
for ind imellem at stå stille. Dette gentog sig 
nogle gange inden objektet til sidst forsvandt. 
Objektet afgav et stærkt gulorange skær, dog 
ikke når objektet hurtigt skiftede position, hvor 
det blev skjult af sort røg. 

2. Tallerken set over Kramfors 

Denne overskrift havde »Nya Norrland« på for¬ 
siden den 7. januar i år. Hvad var grunden til 
denne fantastiske overskrift uden spørgsmåls¬ 
tegn og omskrivninger? Det skyldtes fremfor 
alt en rapport fra familien Rudolf og Tulla Eng- 
vik i Kramfors. Herr Engvik fortæller: 

Det var lige før klokken to den 6. januar, da vi 
pludselig så et objekt, der hang vertikalt i vest¬ 
lig retning. Objektet stod først stille ca. 2 minut¬ 
ter, hvorefter det begyndte at dale mod jorden, 
samtidigt med at det drejede sig mere og mere 
horisontalt, for til sidst at dale »horisontalt« ned 
bag nogle træer. 

Der var da gået ca. 10 minutter, siden de havde 
opdaget det. Farven var næsten som det gyld¬ 
ne måneskin, siger hr. Engvik, som tilføjer, at 
hans kone - som så objektet gennem en lille 
kikkert - kunne se en lille forhøjning på midten 
af objektet. Hr. Engvik fortæller også, at afstan¬ 
den til objektet kan have været omkring 10 km, 
og at objektet så ud til at være 3 gange større 
end et fly. 

3. Flere observationer fra 
Kramfors den 6. januar 1977 

Thomas og Lars-Olov Andersson var ude på 
Gåsnåssøen’s is for at fiske, da de på himlen 
opdagede et diskosformet skær, som lyste 
stærkt orange. 

»Objektet bevægede sig med meget lav ha¬ 
stighed fra sydøst mod østnordøst«, siger Lars- 
Olov, og sønnen Thomas fortsætter: »medens 
det flyttede sig, mindskedes skæret omkring 
objektet. Da det var midt i synsfeltet, så man 
kun etsortpunkt. 


► 

stærkest mindst 

lysende lysende 



skarpe konturer 


brandgule striber 

V 



Der gik et sted mellem 3 og 5 minutter inden 
skæret atter voksede, til det lyste lige så stærkt 
som i begyndelsen. Umiddelbart herefter acce¬ 
lererede objektet og forsvandt bag et bjerg. 
Der, hvor objektet havde passeret, fandtes 
der stadig væk orangefarvede striber på him¬ 
len bagefter. 

Observationen fandt sted kl. ca. 08.30. Om¬ 
trent samtidig så Algot Lundvall i Kramfors et 
objekt, som han beskriver som: »en lille svagt 
lysende skytap«. Objektet fløj langsomt fra vest 
mod øst, standsede i sydøst. Da det var midt på 
den sydlige himmel forsvandt det langsomt op i 
ingenting. 

De oplysninger om vejret, vi har kunnetfrem- 
skaffe fra området tyder på svag vestlig vind, 
næsten vindstille, god sigt, med let spredt dis. 

Alle vidner taler om meget lav hastighed i ret¬ 
ning mod øst eller østnordøst. Anderssons be¬ 
skrivelse af lysændringerne kan tyde på at ob¬ 
jektet ikke selv lyste, men snarere reflekterede 
solens lys. Lundvall siger at objektet forsvandt i 
intet. Denne oplysning sammenholdt med vejr¬ 
beretningen gør, at vi ikke kan udelukke at der 
har været tale om et objekt, der fløj med vin¬ 
den. 

KÆMPEUFO 

over Våstra Bergslagen 

Et ufatteligt stort UFO observeredes samme 
dag fratre forskellige steder i Våstbergslagen. 

Den mest detaljerede rapport kommer fra 
Juan Manzanares og frue, der var på vej mod 
Sunnansjb i bil. Juan Manzanares fortæller: 

»Da vi kom til bakken lige inden Finnsviken 
opdagede min kone et objekt i luften. Hun ud¬ 
pegede den for mig. Jeg så at det var vældig 


stort. Det stod stille, og nær ved var der en lille 
sky. Se på uret, sagde jeg til hende. Klokken 
var 14.20. 

Vi fortsatte turen og svingede mod Sunnan- 
sjd. Vi skulle hilse på nogle bekendte dér (Fa¬ 
milien Zåther). 

Efter krydset standsede jeg bilen og stod ud. 
Vi havde ikke tabt objektet af syne. Det befandt 
sig over Sunnansjb. Størrelsen var som når 
man strækker armene helt ud, så dækkede 
hånden objektet. Det var cigarformet og fløj 
opret med den øverste del pegende mod syd. 
Det var hvidt, glat, blankt og reflekterede solly¬ 
set. Det blev mindre og mindre samtidig med at 
det forsvandt mod sydøst. Hastigheden be¬ 
dømtes til omkring 400-500 km/t. Objektet fløj 
lydløst i en højde af ca. 500-1000 meter. Obser¬ 
vationen varede ca. 7 minutter. Jeg vil mene at 
størrelsen har været ca. 100 meter lang og 
15-20 meter i tykkelsen,« siger Manzanares. 



Fru Zåther og hendes 4-årige datter. »Så stort 
så jeg det. Jeg strakte hånden frem, og så dæk¬ 
kede den præcis objektet«. Bemærk, at hun så 
objektet »så stort«, målt fra sine øjne. 

Foto: Georg Johansson. 

Da familien Manzanares langt om længe kom 
frem til Sunnansjøn viste det sig at fru Zåther 
også havde observeret objektet. 

Hendes beskrivelse stemmer nøje overens 
med Manzanares rapport. Der kan ikke herske 
tvivl om at de harsetdet samme objekt. 

Objektet jagttoges desuden fra et tredje sted, 
nemlig Stora Tuna ca. 40 km nordøst for Sun- 
nansjø. Bojan og Esbjørn Danielsson gik ude 
på kirkegården i Stora Tuna, da de blev op¬ 
mærksomme på objektet. De beskriver det 
som en gultlysende lodret stående stav, der 
langsomt forsvandt mod sydvest. Det befandt 
sig på omtrent samme højde over horisonten 
som solen, og i de ca. 5 minutter de iagttog det, 
bevægede det sig hverken til siden eller i høj¬ 
den. Det forsvandt bare længere og længere 
væk, siger fru Danielsson. 

Hverken luftfartsdirektoratet, Flyeskadrille F1 
i Våsterås eller Business Airservice i Våsterås 
har kunnet give oplysninger der har kunnet lø¬ 
se gåden. Heller ikke den ballon som ifølge 
oplysninger observeredes over Gøteborg kl. 
16.00 samme dag, kan give forklaringen på 
denne observation. 

Kilde: telefoninterview og spørgeskemaer. 

Artikel af Leif Nilsson/ 
GICOFF Information nr. 3-1977/ C.H. 


BLADDØD 

Det Svenske tidsskrift UFO-Rapport udkommer 
ikke mere. Grundet svigtende tilgang af abon¬ 
nenter er den økonomiske situation forværret 
så meget, at udgiveren har set sig nødsaget til 
at stoppe udgivelsen med nr. 2, 1977. 

UFO-RAPPORT varet informations- og med¬ 
lemsblad for SUFORC (Swedish UFO Research 
Center) med hovedsæde i Nåssjø. Tidsskriftet, 
der var i A 5 format på 32 sider, havde som an¬ 
svarlig redaktør og udgiver Borgny Tingstedt. 
Medarbejdere var bl. a. Thomas u Orr og Hans 
Lauritzen. Den sidstnævnte vil være kendt 
blandt »garvede« Ufo-NYT-læsere, idet han for 
en del år siden skrev artikler til UFO-NYT. 

Det sidst udkomne nummer indeholder arti¬ 
kler om: 

Fremtidens energikilder; MIGMA prin¬ 
cippet, en bedre metode for kontrolleret 


fusion, - Socorro, 24. april 1964, en arti¬ 
kel der bygger på Ray Stanfords bog 
»Socorro saucer in a Pentagon pantry« 
(Zamora’s observation) - Rumfærgen - 
en krydsning mellem raket, fly og last¬ 
vogn - 6 sider med UFO observationer 
fra Sverige, presseklip. - Russiske ob¬ 
servationer. Fortæller bl. a. om en obser¬ 
vation fra Estland i november 1969 - 
Overraskende Gennembrud: Team af 
topvidenskabsmænd siges at have fun¬ 
det hemmeligheden om ufoernes frem- 
drivningskraft. Herudover indeholder 
tidsskriftet nogle smånotitser samt en 
boganmeldelse. 

Borgny Tingstedt har dog ikke opgivet ufo¬ 
sagen; han er nu blevet fast knyttet til GICOFF 
Information, hvortil han allerede gennem læn¬ 
gere tid har leveret materialer. Begge tidsskrif¬ 
ter har således bragt identiske artikler, bl. a. 
om ufo-observationer over Sverige. 

Fra 1978 vil SUFORC og GICOFF sammen 
udgive et tidsskrift. Sammenlægningen sker på 
den måde, at UFO-RAPPORTs abonnenter frem¬ 
over vil få GICOFF Information. SUFOI har 
gennem årene haft et godt samarbejde med 
SUFORC, hvorfor vi kun kan beklage at UFO¬ 
RAPPORT forsvinder. Vi håber at det fremtidi¬ 
ge samarbejde mellem SUFORC og GICOFF 
(Gøteborgs Informations Center Før Oidentifie- 
rade Flygande Føremål) vil bære frugt, således 
at det nye tidsskrift vil fremkomme mange år 
endnu. 

C.H. 


EFTERLYSNING 

Mangler du noget at lave i de lange vinter¬ 
aftener? 

UFO-interesseret medarbejder søges til at 
hjælpe med sortering, opklæbning og kata¬ 
logisering af større samling ufo-data om et 
bestemt emne. Det er mest praktisk, hvis du 
bor på Amager. Henvendelse: 

Erling Jensen, Foredragsafdelingen, telefon 
01 -51 1141 . 

NORGE: 

29. januar 1977: 

LUNNER 

Vitnet sitter i stuen i seiskap med to slektninger, 
da de får øye på et relativt stort objekt som stod 
stille på himmelen i 75 graders høyde i nord. 

De betraktet det alle tre i fem minutter, da det 
plutselig satte avsted i stor hastighet østover. 



Høyden tatt i betraktning, mener vitnet at man 
kan se helt bort frafly, eller andre naturlige for¬ 
klaringer. Observasjonen fant sted klokken 
9.00 om morgenen i klar vær, vindstille og - 15 
graders C. 


1. februar 1977: 

HØYJORD 

Den 16 år gamle piken, Christine Blom, som var 
ute på en ridetur på »Gamleveien« nordover 
forbi Stavkirken, oppdaget tilfeldig et merkelig 
rødt lys i nordvest i 30 graders høyde over åse- 
ne oppover mot Røssedalen og Merkedam- 
men. 

Klokken var da 17.30, klarvær og mørkt. Må¬ 
nen i sydøst. 



fremtredende etterhvert. 


Det var et stort, avlangt og uformelig rødt lys, 
og plutselig falt et klart mindre lys ned i skogen. 

Hun pleier bruke mellom 5 og 10 minutter på 
denne rideturen, men denne gang var hesten 
meget motvillig og turen tok 15 minutter. 

Det kan ha vært elg eller rev i nærheten, men 
likevel virker hestens reaksjon noe mystisk. 


2. februar 1977: 

HØYJORD (igjen) 

Foregående observasjon var kanskje ingen til¬ 
knytning til denne episoden, men den har 
visse indisier. 

Dette er ingen UFO-observasjon, men hand¬ 
ler om et mystisk avtrykk som ble oppdaget da¬ 
gen etter i Høyjord av en bonde. 

Avtrykket ble »satt« mellom 31.01 og 02.02. 
Det mystiske røde lys ble observert tirsdag 1. 
februar. 

På et jorde på eiendommen til Lars Svends¬ 
rød, ca. 700-800 meter fra selve gården, har et 
ukjent fenomen vært årsak til et lite rundt krater 
i snøen, diameter 4 meter og med skråvegger 
ned mot sentrum. Dybden fra sentrum og opp 
til snøflaten på jordet er ca. 1 Vfe meter. Krateret 


Avsk'ret snøkant 

-- for * f* profilen 

f rem 

_ De vigtigste rad¬ 
iale fordypninger 

har form som en vanlig rund bolle og innsiden 
har tydelige merker etter ca. 20 cm. brede spor 
nedover veggene. De står med ca. 20 cm. mel¬ 
lomrom. Det fører ingen spor til eller fra krate¬ 
ret, som ligger midt på det vesle jordet. 

»Jeg har en privat skiløype over dette jordet«, 
forteller Svendsrød til Tønsberg Blad. 

»Forrige mandag så jeg ingenting. Så gikk 
jeg en skitur igjen på onsdag, og da la jeg mer- 
ke til dette hullet«. 

Utrykningsseksjonen i Tønsberg, under le¬ 
delse av Odd Gunnar Røed, var på stedet ons¬ 
dag 9. februar med geigerteller, men intet ut- 
slag. - Lørdag 12.02., var de igjen på stedet og 
tok 3 prøver fra avtrykket, ved siden av at de 


gravde opp hele greia for å klarlegge og kart- 
legge hele avtrykket. Det ble ogsåtatten del fo¬ 
tos. 

Prøvene er etter anbefaling fra Forsvarets 
Forskningsinstitutt, sendt Sentralinstituttet for 
industrial forskning. En analyse av prøvene vil 
koste imellom 2000 og 5000 kroner, noe vi selv¬ 
sagt ikke har midler til. Skal prøvene bli analy¬ 
sert, må myndighetene finne saken så misten- 
kelig at Forsvaret biir involvert. 

Det er mange momenter som taler for en un- 
dersøkelse, og kroner 5000 er småpenger for 
de rette instanser. Imens ligger prøvene ned- 
frosset på instituttet og venter på tøvær i mere 
enn én forstand! 


Mange har efterlyst det - 
nu er det her endelig igen: 

UFO-emblemet 

i fornem kvalitets-udførelse 

11. generation« af SUFOI’s elegante UFO-emblem, som vi præsenterede for 6 år siden, blev 
hurtigt udsolgt, og siden da har mange spurgt efter det. (Nogle har endda - forgæves - tilbudt 
os store summer, hvis vi kunne finde et enkelt eksemplar endnu frem fra gemmerne!) 

Desværre har vi ikke tidligere kunnet opfylde ønsket, men nu er det endelig lykkedes 
at få emblemet fremstillet i et nyt »oplag« - i den gode gamle kvalitet: gyldent (UFO- 
symbol, navn og ringe) med baggrund af dybblå, håndlagt emalje. 

Trods de senere års voldsomme prisstigninger - også på godt guldsmede-arbejde 
som dette - er det lykkedes os at holde prisen nede på et yderst rimeligt niveau: 

kr. 26,50 pr. stk. 

inkl. den nye moms og forsendelse. 

Kom på UFO-tale med andre 

- det diskrete UFO-emblem er den ideelle genvej! Det er 25 mm bredt og kan bruges 
til enhver påklædning - også det »helt store festskrud«. 

Bestil hurtigt! 

- for vi har kun et begrænset antal. Emblemet fås med lang stiknål eller med broche¬ 
nål. Bestil Deres eksemplar(er) pr. 

giro 9 11 77 25 

Skandinavisk UFO Information - SUFOI 
Postboks 6 - 2820 Gentofte 

- og mærk modtagerdelen: »emblem - nål« eller »emblem - broche«. 

observationer 


UFO overvåger 
undersøgelsesskib 


Under anden verdenskrig indtraf det eneste an¬ 
greb, japanerne nogensinde foretog mod det 
nordamerikanske fastland (bortset fra nogle få 
»ballonbomber« over Stillehavet), ved Tofino li¬ 
ge nord for Barkley sundet på vestkysten af 
Vancouver Island, Canada. Der dukkede en un¬ 
dervandsbåd en nat op til overfladen ud for ky¬ 
sten og skød på et forsvarsværk nær en lille 
lufthavn. 

Den hændelse har ingen forbindelse med 
den rapport, der nu følger. Den eneste grund til 
at nævne den er for at understrege områdets 
ensomme, menneskefjendske natur, særlig på 
en mørk, trist nat. Tilsyneladende vidste under¬ 
vandsbåden, at den kunne foretage sit noget 
meningsløse angreb der i relativ sikkerhed. 
Kyststrækningen er udsat for stærke vinde og 
vanskelige strømforhold, og den har gjort ende 
på mange skibe. Luftvåbnets flyvebåde patrul¬ 
jerede af og til i området i dagslys, men natten 
bragte ikke megen forstyrrelse, selv ikke under 
krigen. Undervandsbåden havde valgt et sår¬ 
bart, men strategisk ikke særlig betydnings¬ 
fuldt sted. 

Skønt de lange og ofte strenge vinternætter 
var forbi, var kaptajn A. G. Chamberlain på 
»C.S.S. Parizeau« helt på sin post, da han og 
hans rorgænger holdt vagt fra styrehuset, mens 
skibet dampede af sted i Barkley Sound en af¬ 
ten i maj måned 1975. Der var en gruppe viden- 
skabsmænd om bord, og skibet, der havde et 
magnetometer på slæb, udførte en geofysisk 
undersøgelse for at måle lokale variationer i 
jordens magnetiske felt, og undersøgte samti¬ 
dig dybdeforholdene. På det tidspunkt befandt 
fartøjet sig ca. 100 km fra kysten. 



»Det var en temmelig grå aften,« huskede 
kaptajnen. »Meget overskyet med et lavt sky¬ 
dække ca. 300 m oppe og med fin støvregn. 

Jeg var gået frem og tilbage i styrehuset, da 
jeg foran os så et klart lys falde ned fra skydæk¬ 
ket. Min første reaktion var, at det var et nød¬ 
blus, og så tænkte jeg på en faldende meteorit 
eller et stjerneskud. Men det var for stort til at 
være det. Jeg havde netop bestemt mig for, at 
det så nok var et luftfartøj, der var gået ild i, da 

objektet pludselig standsede. Det sagtnede ik¬ 
ke farten, standsede bare. 

Efter at objektet havde stået stille et kort 
øjeblik ca. 800 m væk og 60-90 m over vandet, 
fløj det af sted vandret, uden at ændre højde. Vi 
iagttog det fjerne sig ca. 13-14 km, til det for¬ 
svandt i regnen. Hele observationen varede 
ca. et halvt minut.« 

Kaptajn understregede, at alle hans bedøm¬ 
melser var gætteværk, skønt de var baseret på 
lang erfaring i at kikke ud af styrehusets vindu¬ 
er. Han anslog det cirkulære eller ovale objekt 
til at være 60-75 m i diameter og ca. 15 m højt. 
Det lyste strålende op, som om det udvendige 
var selvlysende, det var rent hvidt på toppen, 
mens den nedre del pulserede rødt. Ingen vin¬ 
duer eller åbninger af nogen slags kunne ses. 

»Jeg fik indtrykket af, at den tingest var et 
umådelig stort objekt,« tilføjede kaptajnen. 
»Dets manøvredygtighed, da det faldt, og far¬ 
ten, med hvilken det forsvandt i det fjerne, var 
noget, jeg umuligt kan forklare. Der var heller 
ingen lyd. 

Det indtryk, jeg fik, mens objektet stod stille, 
var, at det var et smukt udført stykke teknik«. 

Dette kommer fra en mand, som har tilbragt 
mere end 30 år af sit liv i søtjenesten på skibs¬ 
broer, og som har langt mere erfaring end de 
fleste i at observere skibe og luftfartøjer, og 
denne hyldest til det mærkelige fartøjs opførsel 
og design kom klart frem i vort interview med 
kaptajn Chamberlain. Det var forståeligt, at han 
i timevis, efter at have forladt broen den nat, lå 
vågen og tænkte på, hvad han havde set. 

Et betydningsfuldt punkt var, at ufoet tilsyne¬ 
ladende ankom til stedet »med vilje«, som om 
det i den mørke nat sporede, at der var noget 
usædvanligt i området. 

»Jeg er ingen videnskabsmand,« forklarede 
kaptajnen, »men jeg ville tro, at med de rigtige 
instrumenter kunne enhver i nærheden af ski¬ 
bet have sagt, at der blev brugt et magnetome¬ 
ter. Vi havde selvfølgelig også undersøgelsesly¬ 
sene tændt, så det var tydeligt, at vi udførte en 
særlig opgave.« 

Eftersom et magnetometer er følsomt over 
for andre magnetiske påvirkninger, synes det 
logisk, at skibets specielle udstyr ville have re¬ 
gistreret ufoet s tilstedeværelse. Men det skete 
ikke. En undersøgelse af magnetometerets 
kurvetegning viste intet usædvanligt på det 
tidspunkt, hændelsen fandt sted. 


Vore besøgende fra rummet er ikke kendt for 
deres takt, men ved denne lejlighed brugte de 
måske nogen. Måske neutraliserede de deres 
magnetiske udstyr et øjeblik, så at en eller an¬ 
den stakkels videnskabsmand, der den næste 
dag skulle undersøge kurvetegningen, ikke vil¬ 
le blive forundret over, at det magnetiske felt 
ved Barkley Sound pludseligt havde taget et 
tosset spring. 

Otte måneder senere havde endnu fire per¬ 
soner en nærobservation af mærkelig aktivitet i 
luften over Barkley Sound området. 

Det var ca. kl. 3.30 en morgen midt i januar 
1976 at Cliff Mulvey vågnede og så et lys, så 
klart som fuldmånen, skinne gennem vinduer¬ 
ne i sit hus, der vender ud mod Ucluelet havn li¬ 
ge nord for sundet. Det gik op for ham, at der 
ikke skulle være fuldmåne på det tidspunkt; 
han kikkede ud og så en stor skinnende kugle 
svæve lavt over havnen ca. 800 m væk. Reflek¬ 
teret af vandet oplyste objektets lys hele områ¬ 
det i nærheden. 

»Det var en klar, hvidgullig kugle, der så ud.til 
at være fast, ca. IOV2 m i diameter,« fortalte han 
os. »Der var et rødt lys på toppen ca. 1,80 m 
over den.« 

Cliff fik hurtigt selskab af sin kone Jean og 
deres 13-årige søn Ken, men Jean holdt op 
med at kikke efter at en kikkert var taget frem. 

»Gennem glassene kunne vi se en tåget, hvid 
lyscirkel rundt om objektet, og det var nok for 
mig,« sagde hun. »Det var uhyggeligt. Jeg gik i 
seng igen, men kunne ikke falde i søvn, fordi 
jeg tænkte på det.« 

Alarmeret af Cliff kikkede naboen Henry Fen¬ 
ton også på objektet gennem en kikkert og 
mente, at det lignede planeten Saturn. Han var 
den sidste til at opgive nattevagten, og han sag¬ 
de, at objektet bevægede sig langsomt af sted i 
det fjerne, men var stadig synligt, da han holdt 
op med at kikke efter to timers forløb. 

Den Saturn-lignende indretning, der øjen¬ 
synligt foretog en omhyggelig undersøgelse af 
de indre farvande ved Barkley Sound, var ind¬ 
lysende nok i stand til at holde alle vidnerne 
vågne i disse tidlige morgentimer. Hvilket 
usædvanligt udstyr virkede for at frembringe 
lyscirklen og holde den store kugle oppe, mens 
den passede sit metodiske arbejde? 

Canadian UFO Report, forår 1976 
/B.S. 

UFO påvirkede 
iranske jetflys 
radar... 

Ufoet delte sig i to dele og en »glødende« del af 
det skød ud mod Phantom jetjageren. »Den er 
omkring 30 km bag mig,« meldte den forskræk¬ 
kede pilot til tårnet, »den forfølger mig! Åh, 
nu . . .« og så døde radioforbindelsen. 

Forbløffede flyveledere sad næsten vantro 
mens de iagttog jetflyet hvine lavt henover tår¬ 
net med det lysende objekt nu som et mørkt 
rektangel oven over jetflyet. 

Den bizarre begivenhed var kun en del af den 
mystiske række begivenheder, der fandt sted 
sidst i september, da et ufo opførte et forbløf¬ 
fende luft-skuespil for øjnene af luftbasens 
tårnpersonel og forbløffede eskadrillechefer fra 
Det kejserlige Iranske luftvåben. 

Ufoet interfererede (forstyrrede) radioforbin¬ 
delsen mellem to iranske jetfly, der blev sendt 
op for at forfølge det - og ufoet udsendte et 
mindre ufo, der jog det ene fly væk. 

»To jetfly blev alarmeret og sendt op og de fik 
låst deres radar fast på objektet, men deres ra¬ 
dar blev udsat for kraftige forstyrrelser,« fortal¬ 
te den kommandohavende operationschef 
general-løjtnant Abdulah Azarbarzin, der be¬ 
kræftede at ufoet i flere timer manøvrerede 
over Irans hovedstad Teheran. 

Forfølgelsen blev yderligere bekræftet af en 
af veteranerne i Teherans Mehrabad Lufthavn’s 
kontroltårn - Hossain Pirouzi - der pr. radio di¬ 
rigerede piloterne i flyene, og han så også selv 
objektet. En anden general fra luftvåbnet - den 
øverstbefalende på det pågældende tidspunkt 
- så også selv objektet og gav ordren om at op¬ 
tage forfølgelsen. 

Kæden af fantastiske begivenheder tog sin 
begyndelse kl. 22.30 den 18. september 76, da 
de første opkald fra ophidsede borgere be¬ 
gyndte at indkomme til flyveleder Pirouzi. Folk 
havde iagttaget et mærkeligt objekt på himlen. 
Det syntes at ændre form ret hurtigt - én be¬ 
skrev det som »en ventilatorvifte med 4 vinger«, 
en anden som »ét eller andet, der delte sig i to 
og igen gik sammen i ét«. Efter den fjerde 
opringning gik Perouzi - der havde 13 års erfa¬ 



ring som flyveleder i Mehrabad - ud på en ud¬ 
vendig terrasse og undersøgte hele himlen 
med kikkert. »Efter ca. 5 minutter så jeg objek¬ 
tet - et firkantet omrids ca. 8 km væk, i ca. 2 
km’s højde og i retningen NØ for tårnet«, fortal¬ 
te han. »Den højre og den venstre ende var blå, 
og midt på var der et glimtende rødt lys. Objek¬ 
tet zigzaggede op og ned og bevægede sig 
nordpå.« 

Pirouzi adviserede luftvåbnet og general Ab¬ 
dulah Yousefi, den vagthavende seniorofficer 
svarede telefonisk. Perouzi fortæller: »Han gik 
ud på sit hus’ veranda og fortalte i telefonen: 
»Ja, jeg kan se ét eller andet. Det er ikke en 
stjerne.« Så beordrede han et af jetflyene klar til 
start for en mulig forfølgelse.« Jetfly nr. 2 blev 
sendt op senere, da det første var ved at løbe 
tør for brændstof i løbet af jagten. 

Gen. Azarbarzin fortalte, at lige så snart flye¬ 
ne nåede ind på en afstand af omkring 20-25 
km til ufoet, svigtede det meste af deres elektri¬ 
ske og elektroniske systemer pludseligt af ufor¬ 
klarlige årsager - indtil de igen øgede afstan¬ 
den. »Dette hændte for 3 forskellige fly«, be¬ 
mærkede han, »vi havde to jagerfly - og det 
skete for dem begge - samt et trafikfly, der fløj i 
området i samme tidsrum.« 



~~ Jag holdar min mund, gør 
jag. Dangang jag rapportarada 
an flyvanda tallarkan. drillada 
da mig i månadar. 

»Den teknik de (ufoet) anvendte til at interfe¬ 
rere var noget, som vi ikke har haft'før, og som 
vi ikke har i dag. Det var yderst mystisk og ufor¬ 
klarligt.« Generalen beskrev ufoet som væren¬ 
de helt ulig noget kendt fly. »Det var temmeligt 
cirkulært, ligesom en tallerken og cockpittet var 
som en kugle - som en halvkugle.« 

Mens Pirouzi var i direkte radiokontakt med 
jetpiloterne bad han den første gå op og prøve 
at komme tæt på objektet. Piloten rapportere¬ 
de: »Jeg sætter farten op til Mach 2 (2 gange ly¬ 
dens hastighed, ca. 2200 km/t) og jeg er ca. 80 
km bag objektet. Jeg kan ikke indhente den. 
Det er formålsløst at fortsætte. Jeg kan ikke 
fange den.« Fra det tidspunkt forfulgte flyet og 
afløserflyet (begge Phantom-jagere) objektet 
over hele den iranske himmel mod nord og 
vest, mens ufoet opviste fantastiske hastighe¬ 
der og syntes at forsvinde og atter komme til 
syne. 

Perouzi fortalte, at den anden Phantom-pilot 
rapporterede, at ufoet havde udsendt et lysen¬ 
de objekt mod ham, og at han vendte tilbage. 
Så blev radioen »død« og flyet hvinede henover 
kontroltårnet med noget der lignede et mørkt, 
rektangulært objekt over sig. Radiokontakten 


med flyet blev senere genetableret. 

Efter adskillige flere forsøg fra den anden ja¬ 
ger på at nærme sig ufoet - med svigt af de 
elektriske systemer til følge hver gang - blev pi¬ 
loten beordret til at vende tilbage til basen. 
Klokken var da 4 om morgenen. 

Skønt det objekt, som ufoet udsendte, blev 
set dale ned mod jorden var det umuligt bagef¬ 
ter at finde spor af det. Da den anden Phantom 
jager forlod området begyndte ufoet at stige 
højere og højere op indtil det til slut forsvandt af 
syne. Men trods disse allerede utrolige begi¬ 
venheder, der var sket, skulle der ske endnu en 
mærkværdig ting. 

Ca. 45 minutter efter at ufoet havde forladt 
himmelrummet over Iran var et trafikfly - en Bo- 
ing 707 fra TAP Airline, der netop havde forladt 
Lissabon i Portugal, over 5000 km fra Teheran - 
ved at kollidere med et stærkt lysende objekt, 
der for på tværs af dets rute. 

Beskrivelsen af objektet fra piloter og besæt¬ 
ning på Boing 707’eren svarede nøje til beskri¬ 
velsen af det ufo, som tidligere på aftenen 
blev set over Teheran. 

Kilde: National Enquirer, 22/3-7,7 
/Fl. Ah ren k i el 


Wernher von Braun er død 


Torsdag d. 16. juni døde den tyskfødte raket¬ 
ekspert Wernher von Braun. 

Han var født i 1912 i byen Wirsitz i Vesttysk¬ 
land. Allerede som 12-årig byggede han en ra¬ 
ketdrevet vogn, og da han var 19, fløj hans før¬ 
ste raket over en kilometer til vejrs. Før han var 
fyldt 21 år havde han lavet de første tegninger 
af en raket, der kunne flyve til Månen. 

Wernher von Braun arbejdede med raketter 
for Tyskland, hvilket blandt andet førte til kon¬ 
struktionen af V-2 raketterne, der i så stort tal 
faldt bl. a. i London i slutningen af 2. verdens¬ 
krig. 

Sammen med 100 kolleger overgav von 
Braun sig ved krigsafslutningen til amerikaner¬ 


ne, der med kyshånd tog mod eksperter, teg¬ 
ninger og flyveklare raketter. 

De første 13 år arbejdede Wernher von 
Braun for den amerikanske hær, hvorefter han 
fortsatte sin karriere i NASA, den nationale 
rumfartsadministration. Hans største triumf var 
ledelsen af udviklingen af Saturn-raketten, der 
til sidst muliggjorde landsætningen af de første 
mennesker på Månen. Den tyskfødte raketek¬ 
spert Rolf Engel sagde, at ingen andre end von 
Braun besad den tekniske ekspertise, den li¬ 
denskabelige optimisme, den umådelige erfa¬ 
ring og den fabelagtige evne til at organisere et 
program af den størrelse, som det amerikanske 
Apollo-program havde. 

Wernher von Braun 


I 1972 forlod Wernher von Braun sin stilling 
ved NASA og blev vicepræsident i Fairchild In¬ 
dustries, der er et af de ledende firmaer i den 
amerikanske rumfartsindustri. Efter at man i 
USA var begyndt at skære ned med hård hånd i 
rumfartsbudgetterne, følte von Braun ikke læn¬ 
gere, at han havde nogen mission inden for NA¬ 
SA. 

Bladet »Nå« spurgte i 1969 Wernher von 
Braun om hans tanker i forbindelse med, at 
hans gamle læremester, den tyske raket¬ 
ekspert professor Hermann Oberth, hævder, 
at flyvende tallerkener eksisterer. 

Hertil svarede von Braun, at han havde stor 
respekt for sin gamle læremester, som han dog 
ikke var enig med på dette punkt. Hans egen 
opfattelse var den, at han aldrig havde set en 
flyvende tallerken eller et uigendriveligt bevis 
for deres eksistens. Men samtidig kunne han 
naturligvis ikke sige, at de ikke findes. 


Wernher von Braun var altså ikke vildt begej¬ 
stret for ufo-fænomenerne, som han så ofte 
blev spurgt om på de mange pressekonferen¬ 
cer, han deltog i rundt om i verden. 

SUFOI modtog i sin tid et referat direkte fra 
APRO’s repræsentant, Mrs. Irene Granchi af en 
pressekonference den 12. november 1972 i Rio 
de Janeiro i Brasilien, hvor von Braun var til 
stede. 

Som svar på et spørgsmål om ufoerne erklæ¬ 
rede von Braun, at han engang havde læst en 
rapport fra Wright-Patterson Air Force Base i 
Dayton, Ohio, hvoraf det fremgik, at bortset fra 
3% kunne alle rapporter forklares som misfor¬ 
tolkninger af almindelige objekter og atmosfæ¬ 
riske eller astronomiske fænomener. Han slut¬ 
tede sin udtalelse med at sige, at de resterende 
3% af rapporterne ikke var andet end hallucina¬ 
tioner. 

Derefter rejste Mrs. Granchi sig, og idet hun 
henvendte sigtil von Braun, præsenterede hun 
sig som områdeforsker for APRO og spurgte 
von Braun om han vidste, hvem Dr. J. Allen Hy- 
nek var, og han svarede, »»Ja«, idet han tilføje¬ 
de, at Hynek er en højt respekteret videnskabs¬ 
mand på sit felt. Mrs. Granchi spurgte så, om 
von Braun var klar over, at Dr. Hynek nyligt hav¬ 
de skrevet en bog, som gik imod det, han netop 
havde udtalt om ufoerne. Von Braun svarede, 
at han ikke kendte noget til bogen. 

Mrs. Granchi spurgte von Braun, om han var 
klar over, at et ufo-symposium var blevet af¬ 
holdt af APRO på University of Arizona i no¬ 
vember 1971, og at diskussions-panelet ude¬ 
lukkende bestod af videnskabsmænd. Von 
Braun indrømmede, at heller ikke dette kendte 
han noget til. 

Von Braun indrømmede til slut, at han ikke 
havde fulgt meget med i emnet, og at »»jeg må¬ 
ske skulle diskvalificere mig selv som ufo¬ 
ekspert«. 

Ole Henning sen 


Støt den seriøse 
UFO-forskning 

- skaf abonnenter 
på UFO-NYT 

SATIL SØS af Ole Henningsen 


Graver man i gamle arkiver, støder man af og til 
på sømænds beretninger om ejendommelige 
lysfænomener, de har observeret på deres 
færd over havene. En del af disse lysfænome¬ 
ner modsvarer de observationer af himmelfæ¬ 
nomener, der foretages fra landjorden. Andre 
fænomener observeres i selve havene. 

Fra Nautisk-Meteorologisk Aarbog, 1910, ud¬ 
givet af Det Danske Meteorologiske Institut (i 
kommission hos G. E. C. Gad, Kbh. 1911, side 
XLI/XLV på dansk og engelsk) har vi hentet føl¬ 
gende beretninger: 


et interessant Lysfænomen i Havet, som obser¬ 
veredes da Skibet befandt sig i Malakka Stræ¬ 
det i Juni 1909. 

Kaptajn Gabes Rapport 

(med tilhørende Skizze). 

Natten mellem den 18. og 19. Juni 1909 kl. c. 3 
Morgen, da Skibet befandt sig i Malakka Stræ¬ 
det, 3° 20’ N. Br. & 100° 0. Lgd., blev jeg purret 
af 2den Styrmand for, som han sagde, at se et 
Fænomen. Jeg kom straks paa Broen og blev 
da Vidne til et meget mærkeligt Syn. 

2den Styrmand forklarer, at han først blev 
opmærksom paa, at der bevægede sig Lysbøl- 


Et mærkeligt Lysfænomen i Havet i de indiske 
Farvande. 

Føreren af Dansk Østasiatisk Kompagnis 
Dampskib »Bintang«, Kapt. Gabe, har sendt 
Meteorologisk Institut følgende Meddelelse om 


Fig. 1. Lysfænomen i havet ved Malakka stræ¬ 
det. Observeret fra ØK’s »Bintang« den 19. juni 
1909 kl. ca. 3 morgen. 

ger i Vandet fra Vest til Øst. Lysbølgerne fik ef- 
terhaanden Form af lange Arme, der udgik fra 
et Centrum. Armene roterede rundt om Cen¬ 
trum i samme Retning som Solen og tiltog i Lys 
og Hastighed. Centret, som syntes at ligge ude i 
Horizonten, idet man ikke kunde se den anden 
Halvdel af Systemet, bevægede sig fra omtrent 
ret agterude til tværs om Styrbord. Paa dette 
Tidspunkt kom jeg op. Fænomenet lignede da 
et Blinkfyr, der roterede temmeligt hurtigt, og 
hvis Straaler man saa uden at se selve Fyret. 

Systemet bevægede sig forefter, tabende i 
Lysstyrke og Hastighed i Roteringen og tabte 
sig tilsidst helt, da Centret var ret for. Det hele 
varede c. 15 Minutter. 

Jeg var (og er endnu) ivrig efter at erfare 
Grunden til Fænomenet og gjorde følgende 
Iagttagelser, medens det stod paa: 

Systemet var aldeles regelmæssigt, Straaler- 
nes Bredde, hvor de traf Skibet, omtrent 6 Fod, 
Mellemrummene det dobbelte. Lyset maa være 
dannet i Vandet, thi det lyste hverken paa Dæk¬ 
ket eller paa Skibssiden, undtagen som almin¬ 
delig Morild, hvoraf der var en Del. Straalerne 
var ikke lige, men krummede temmeligt stærkt, 
og med den hule Side i Bevægelsens Retning. - 
Jeg bemærkede endvidere tydeligt, at de større 
Morildspunkter lyste, idet Straalerne passere¬ 
de dem, men atter slukkedes i de mørke Mel¬ 
lemrum, hvor de dog naturligst skulde være let¬ 
tere at se. - Da Fænomenet var tværs, var Ha¬ 
stigheden saaledes, at en Straale fulgtes af den 
næste i omtrent et Sekund. Man kunde ikke se 
nogen Grænse for Systemet, og det lyste ogsaa 
paa den anden Side af Skibet, men dog svage¬ 
re. - Efter at Straalerne ikke mere kunde ses, 
lysnede de størra Morildspunkter i nogen Tid 
regelmæssigt op, som om der stadig var Straa¬ 
ler der passerede dem. Gradvis aftog saa dette, 
og Morilden lyste kun som sædvanlig, i Boug- 
vand og langs Skibssiden. 

Udkiggen paa Bakken og Rorgængeren hav¬ 
de begge set Fænomenet paa samme Maade 
som 2den Styrmand og jeg selv. 

J. T. Gabe, 
Fører af s/s »Bintang«. 

Saavidt Institutet bekendt har et lignende 
Fænomen hidtil ikke været beskrevet i Littera¬ 
turen. Der findes dog i »»Annalen der Hydro- 
graphie und Maritimen Meteorologi«, Aargang 
1899, Side 483-484, nedenstaaende Beretning 


om et Lysfænomen, der ogsaa er observeret i 
Nærheden af Malakka Strædet, og som har for¬ 
skellige Lighedspunkter med det, der blev ob¬ 
serveret ombord i »»Bintang«. 


Fuldskibet »Arethusa«s Rapport. 

»»Den 21. November 1897 paa 14.2 N. Br. og 
96.5 0. Lgd. saas paa Vagten fra Midnat til 4 
Fm. et ganske mærkværdigt Lysfænomen. Saa 
langt vi saa, lyste Havoverfladen med Tusinde 
af Lys, der saa ud som Projektørlys i diset Luft. 
Det var et pragtfuldt og tillige uhyggeligt Skue¬ 
spil. Da det Kl. 2 begyndte at regne, forsvandt 
Fænomenet pludseligt. Vinden var SSE. og 
ESE., Styrke 4, skyet.« 

For om mulig at faa oplyst, om der fandtes 
andre Beretninger om lignende Fænomener, 
korresponderede Institutet derefter med 
Deutsche Seewarte og det hollandske meteo¬ 
rologiske Institut, der begge faar Observations- 
Journaler fra Skibe, der besejler de paagæl¬ 
dende Farvande. Ingen af Stederne kunde man 
give nogen Oplysning om tidligere Observatio¬ 
ner af lignende Fænomener eller komme med 
udtømmende Forklaring over det paagældende 
Tilfælde. 

Senere modtoges imidlertid fra det holland¬ 
ske meteorologiske Institut Afskrift af følgende 
Skrivelse fra Kaptajn Breyer, Fører af den hol¬ 
landske Damper »»Valentijn«, omhandlende et 
Fænomen, som i meget ligner det, der observe¬ 
redes ombord i »»Bintang«. 


Kaptajn Breyers Rapport. 

Det kgl. Paketfart-Selskabs Damper »»Valentijn« 
befandt sig den 12. August 1910 Kl. 12 Midnat 
paa 3° 33’5 N. Br. og 107° 58’ 0. Lgd. nærved 
Natuna Øerne i det Sydkinesiske Hav, Kursen 
misv. Syd, Fart 8 Sømil. 

Pludselig blev paa Bagbords Sideden østlige 
Horizont oplyst og kom i en stærk og regel¬ 
mæssig Svingning. 

Fænomenet gik snart over til en drejende Be¬ 
vægelse af Lysstraaler over Vandet. Det saa "Jd 
som et horizontalt hurtigt roterende Hjul, hvori 
Egerne var Lysstraalerne, som løb over Vandet. 
Bevægelsen var mod Solen og meget regel¬ 
mæssig; hvert halve Sekund passerede en 
Straale. 

Straalebundterne var kun lidt divergerende 

og ikke krumme. Midtpunktet kunde ikke skel¬ 
nes som et enkelt Punkt. 

Efterhaanden blev Straalerne klarere og no¬ 
get smallere, indtil Lyskilden var under eller 
over Skibet. 

Vandet omkring Skibet saa ud til at være i en 
stærk svingende Bevægelse, det var ligesaa 
klart som ved Fuldmaane (Maanen var gaaet 
ned Kl. 10). 

Dette varede c. 5 Minutter, derpaa begyndte 
atter den drejende Bevægelse, men nu laa 
Midtpunktet om Styrbord, omtrent i WNW. 

De drejende Lysstraaler blev nu efterhaan¬ 
den mindre klare og brede og Kl. 12.40 m var 
Fænomenet helt forsvunden i NW. t. W. 

Vinden var SW. og vedblev at være SW. 

Paa Kompasserne var intet at mærke, og St. 
Elmsild blev ikke set. 

Barometret roligt, 770 mm; Skydække 7, 
Nimbus og Cumolo-Nimbus. 

Lufttemperaturen 84 F. (c. 29 Celcius), Vand¬ 
temperaturen mangler. 

Morild blev ikke set, Søen var let bevæget, 
Luften meget klar. 

Den eneste Forandring i Vejret var, at SV. 
Vinden friskede op fra Kl. 3 til 5 og blæste med 
stormende Byger. 

Fænomenet blev iagttaget af Kaptajnen, 1ste 
og 2den Styrmand samt 1ste Maskinist; det 
gjorde til en vis Grad et uhyggeligt Indtryk paa 
dem. 

Det er meget muligt, at Lyskilden var under 
Vandet, men herom var vi dog ikke enige. 

G. A. Breyer. 

Nogen udtømmende Forklaring paa disse 
temmelig ensartede Lysfænomener, der alle er 
observerede i de indiske Farvande, ser Institu- 
tet sig ikke i Stand til at give. Den sandsynligste 
Forklaring er, at man har at gøre med et Reflex- 
fænomen fra et meget regelmæssigt Bølgesy¬ 
stem. Lysstraalernes tilsyneladende Konverge- 
ren mod et Punkt i Horizonten skyldes sand¬ 
synligvis den perspektiviske Forskydning. Det¬ 
te Punkts Bevægelse i Forhold til Skibet, en Be¬ 
vægelse som altsaa maatte hidrøre fra en Drej¬ 
ning i Bølgernes Længderetning, er imidlertid 
ikke let forklarlig. 

Efter at ovenstaaende var trykt i Særtryk har 
Institutet fra Meteorological Office i London 
modtaget Meddelelse om, at lignende Fæno¬ 
mener fra Tid til anden er observerede af Kap¬ 


tajner og Officerer paa engelske Skibe i indiske 
Farvande. Nogen sikker Forklaring paa Fæno¬ 
menet kan man ikke angive, men man antager, 
at det hidrører fra de saakaldte »tide ripplings« 
- Strømkrusninger i Overfladevandet, der inde¬ 
holder utallige Smaadyr og Smaakrebs, som ly¬ 
se, naar de forstyrres af en pludselig Bevægel¬ 
se (Morild). 

Meteorologisk Institut vil være Skibsførere 
eller andre taknemlig for enhver Oplysning om 
lignende Fænomener. 


SUFOI bad Meteorologisk Institut oplyse, om 
man på instituttet havde modtaget rapporter fra 
andre skibsførere på foranledning af instituttets 
efterlysning. 

I et brev dateret 10. september 1975 under¬ 
skrevet af direktør Karl Andersen og statsmete¬ 
orolog G. Stougård Nielsen, meddelte Meteo¬ 
rologisk Institut, at ingen på instituttet erindre¬ 
de at have behandlet sagen. Man måtte derfor 
bygge på de dokumenter, notater etc., som 
man havde kunnet finde i instituttets arkiver. 

Der synes kun at være kommet ét svar på 
den trykte opfordring, nemlig et brev fra styr¬ 
mand F. Grue til den daværende chef for nau¬ 
tisk afdeling, kaptajn Speerschneider. Styr¬ 
mand Grue havde tillige med andre besæt¬ 
ningsmedlemmer om bord på ØK’s S.S. »Ara¬ 
bien« natten mellem den 25. og 26. september 
1911 i Malakka strædet set »små lyslegemer« 
samt et »lyssystem« i vandet. 

Instituttet havde opnoteret, at lignende hæn¬ 
delser fandtes beskrevet i »Nature« 26/2 1880, 
side 409, »Tid. f. Søv.« 1850, side 464 samt 
1840 side 280, samt i »Monthly Meteorological 
Chart of East Indian Seas«, Oct. 1919. 

Meteorologisk Institut fortalte, at fænomenet 
er af biologisk art og et eksempel på det, der nu 
kaldes bioluminiscens, og som på pågældende 
tidspunkt var lidet kendt. Da biologiske under¬ 
søgelser ligger uden for Instituttets normale ar¬ 
bejdsområder, henviser man SUFOI til at søge 
oplysninger ved forskellige andre institutter. 

Vi støder igen på fænomenet i bogen »Dyre¬ 
nes magiske sanseverden« af Vitus B. Drbscher 
(Nyt Nordisk Forlag, Arnold Busk, Kbh. 1968, 
siderne 34/36) med kapiteloverskriften: 

Tropehavenes 
lysende kæmpehjul 

Lysende encellede organismer 
Det lyder som en rigtig skipperhistorie, når 
kaptajn W. Rutherford beretter om en spøgel¬ 
sesagtig begivenhed, han kom ud for med sin 
tankbåd mellem Java og Borneo den 27. sep¬ 
tember 1959. »Kl. 23.50. Svag sø, natten klar, 
men meget mørk. Det første tegn på noget 
usædvanligt var hvide toppe her og der på sø¬ 
en. Jeg tænkte, vinden måtte være frisket op, 
men så mærkede jeg, at det var næsten vind¬ 
stille. Pludselig blinkede spøgelsesagtige stri¬ 
ber hen over vandet. Vagtofficeren mente, at fi¬ 
skerbåde i nærheden signalerede med kraftige 
blinklys. Lysstrålerne blev stærkere og virkede 
fuldkommen parallelle, ca. 2 m brede. Med et 
halvt sekunds mellemrum jog de ret forfra hen 
under skibet. Jeg mente at høre en hvislen for 
hver, men blev enig med mig selv om, at det var 
indbildning. Det virkede, som om striberne i en 
overdimensioneret fodgængerovergang passe¬ 
rede hen under os. 

Mens dette var på sit højdepunkt, så det ud, 
som om vældige bølger slog mod skibet, og hav¬ 
overfladen syntes at koge, men i virkeligheden 
var alt ret roligt. Så ændrede lysfænomenerne 
karakter og tog form som stråler fra et fyrtårn, 
der befandt sig ca. to sømil forude til styrbord, 
eller som egerne i et kæmpehjul. Da strålerne 
til styrbord blev svagere, viste det samme møn¬ 
ster sig til bagbord i samme afstand og lige så 
regelmæssigt, men drejede denne gang ikke 
mod, men med, uret. Så ændrede billedet sig 
igen: Strålerne løb som sø agter fra hen under 
os og jog efter skibet. 

Snart efter tog alle lysstriberne gradvis af, og 
havets overflade blev igen synlig. På dette tids¬ 
punkt viste sig i omtrent to minutter, så langt 
øjet rakte, lysringe af ca. 50 cm diameter og i 
ca. to meters afstand fra hinanden. De lyste ryt¬ 
misk op og blegnede igen, så det mindede mig 
om en sværm sankt hansorme. Klokken 0010, 
efter i alt tyve minutter, var alt igen så mørkt 
som før.« 

Professor Kurt Kalle ved det hydrografiske 
institut i Hamburg gennemgik 70 lignende rap¬ 
porter fra søkaptajner. 51 beretninger stemte i 
det væsentlige overens. De resterende 19 be¬ 
skriver nærmest et lyskuglebombardement fra 
dybet. Omtrent meterstore lysende kugler duk¬ 
ker op af dybet og brister lydløst i overfladen til 


grelle lysskiver, ca. 100 m i diameter, og sluk¬ 
kes så hurtigt. 

Hvordan skal disse uhyggelige spøgerier i 
tropehavene forklares? Lyskilden er utvivlsomt 
de små, encellede organismer, der i myriader 
befolker oceanerne og forårsager morild. 

Dinoflagellaten Noctiluca scintillans er en af 
dem. Den er Vfe-2 mm stor og har form som en 
fersken med en lille hale. På visse årstider og 
under visse vejrforhold behøves der kun en 
smule bevægelse i vandet for at den skal lyse 
op med et fosforescerende skær, der skyldes 
flere hundrede bittesmå lyspunkter inde i dens 
gennemsigtige krop. 



Fig. 2. Noctiluca scintillans, en af de dinoflagel- 
later, der kan forårsage morild. Størrelse ca. 
Zi-2 mm. 


De trykbølger, der udløser dette, kan udgå 
fra skibe eller delfiner, der i så fald trækker ly¬ 
sende striber efter sig gennem mørket. Bræn¬ 
ding kan komme til at ligne en ildmur, og ved 
søgang eller ved plaskregn lyser havet, så langt 
man kan se. 

Men trykbølgerne kan også udgå fra jord¬ 
skælv under havet. Denne slutning drager Kurt 
Kalle på grundlag af, at de lysende kæmpehjul 
hidtil kun er blevet observeret i vulkansk og 
tektonisk aktive havområder. Det, kaptajn Rut¬ 
herford skildrer, skulle således være synlig- 
gjorte jordskælvsbølger. 

Dette forklarer Kurt Kalle således: Over dyb¬ 
havet frembringer trykbølger fra et tilnærmel¬ 
sesvis punktformet udgangspunkt det til de op¬ 
stigende lyskugler svarende billede. At de bri¬ 
ster i overfladen og breder sig horisontalt, ville 


UFO-NYT 5-77 213 






svare til den radiale udbredelse af bølgebevæ¬ 
gelsen. På lavere vand over kontinentalsoklen 
når trykbølgerne at reflekteres flere gange mel¬ 
lem bunden og havoverfladen, så der opstår in¬ 
terferens mellem primære og sekundære bøl¬ 
ger. Gennem de lysende småorganismer bliver 
det afsløret, hvor områder i samme fase - og 
dermed under forøget tryk - ligger, mens de 
mellemliggende mørke afsnit viser, hvor mod¬ 
satte faser træffer sammen, og trykirritamentet 
derfor er ophævet. 

Denne teori kunne Kurt Kalle underbygge 
med interferensmodeller. Et endeligt bevis, for 
eksempel gennem seismiske målinger, er dog 
endnu ikke ført. 

(Kaptajn Rutherfords beretning er gengivet fra 
»The Marine Observer«, 30, 1960 No. 189, s. 
128). 

I professor Kalles arbejde anføres det, at 
størsteparten af disse observationer af »lysen¬ 
de hjul« i havet stammer fra Det indiske Ocean 
og tilstødende have, områder der har en ret 


stor undersøisk vulkansk aktivitet. Denne 
kendsgerning mener han i høj grad understøt¬ 
ter den af ham fremsatte teori. 



Fig. 4. En af de interferensmodeller, professor 
Kalle har tegnet, hvor to trykbølgesystemer 
mødes. 



Fig. 3. Tegners gengivelse af de lysfænomener 
i havet, der blev observeret fra S. S. Arracan, 
den 19. december 1927 i Det indiske Ocean. 


For at få lidt at vide om, hvad vor hjemlige vi¬ 
denskab havde at sige om disse fænomener, 
skrev jeg herefter til Marinbiologisk Laboratori¬ 
um i Helsingør (under Københavns Universitet), 
hvor lektor, dr. phil. Claus Nielsen venligt sva¬ 
rede, at man ikke vidste mere om fænomener¬ 
ne, men at man kunne henvise til 2 videnskabe¬ 
lige værker om bioluminiscens. 

Videre gik forespørgslen så til Københavns 
Universitets Institut for Sporeplanter, hvor hr. 
Tyge Christensen, den 31. oktober 1975 svare¬ 
de, at han ikke fandt den Kalle’ske hypotese 
usandsynlig, men at han desværre ikke person¬ 
ligt var i stand til at bidrage yderligere til belys¬ 
ning af problemet. 

Tyge Christensen oplyste videre, at algespe¬ 
cialisterne for tiden interesserer sig for blandt 
andet at finde det finstrukturelle grundlag for 
luminescensen hos furealger, herunder Nocti- 
luca. Og hydrograferne kan sikkert fortælle me¬ 
get om trykbølger i havet. Men når man spørger 
om sådanne trykbølgers virkning på morild¬ 
fremkalderne (d.v.s. prøver at kombinere de to 
»videnskaber«) så sætter man sig ligesom mel¬ 
lem to stole, hvor der som så ofte ingenting er 

at sidde på, slutter Tyge Christensen sit svar til 
SUFOI. 

Tilsyneladende har denne form for »havfæ¬ 
nomener« fundet en fornuftig løsning. Det er 
dog ikke alle observationer, der så let lader sig 
forklare, f. eks. disse to beretninger, plukket fra 
Charles Forts værker: 

Den 18. juni 1845 befandt briggen »»Victoria« 
sig i det østlige Middelhav, da man kun en god 
halv kilometer borte så tre lysende legemer sti¬ 
ge op af havet. De var synlige i omkring 10 mi¬ 
nutter, og deres størrelse var som »»5 gange 
månens størrelse«. De havde nogle »vedhæng«, 
der forbandt dem med hinanden. (Lignende 
observationer blev rapporteret af Aimé Michel i 
1954 i Frankrig). 

Den 12. nov. 1887 så man fra den britiske 
damper »Siberian« et objekt, der blev beskre¬ 


vet som »»en stor ildkugle«, som steg op af havet 
i nærheden af Cape Race. Den steg til en højde 
af omkring 50 fod, bevægede sig så ganske tæt 
hen til skibet og derpå bort igen. Den forblev 
synlig i ca. 5 minutter. Kaptajn Moore udtalte, at 
han tidligere havde set lignende fænomener 
omkring det samme sted. 

Tak til læserbrevsskribenterne Jan Thygesen 
og Jesper Jørgensen, der i UFO-NYT nr. 
2/1974 henledte opmærksomheden på nogle 
af disse ting. Tak til Willy Wegner for referen¬ 
cen til Nautisk-Meteorologisk Aarbog gengivet i 
UFO-Kontakt nr. 4/1975. Tak til de implicerede 
institutter, og ikke mindst til 100-års jubilaren, 
Nakskov Bibliotek, hvis altid hjælpsomme per¬ 
sonale fandt ting og sager frem til 

Ole Henning sen 
SUFOI’s Efterforskningsafdeling 


- og vi har mere maritimt... 


UFO-observation fra »Dorthe Mærsk«? 


Lederne af den amerikanske UFO-organisation 
APRO, Coral og Jim Lorenzen, omtaler i en af 
deres mange bøger (»UFO’s over the Ameri- 
cas«, Signet Book, New York, 1968, side 50/51) 
en formodet UFO-observation foretaget fra et 
dansk skib 

»Den 13. december 1959 sendte det svenske 
skib »Dorthemaersk« pr. radio følgende med¬ 
delelse til La Guaira, Venezuela: 

»Vi har netop set et mærkeligt fartøj falde ned 
fra himlen omgivet af flammer. Kegleformet og 
meget klart.« 

Positionen blev opgivet som nord for øen 
Orchila. Karl Lars Dersson, der gik omkring på 
dækket, var den første der observerede objek¬ 
tet. Besætningen blev gjort opmærksom herpå, 
og man iagttog også genstanden. Da objektet 
nærmede sig vandoverfladen, blev det endnu 
mere klart lysende, og der var én meget kraftig 
rystelse, da fartøjet faldt ned i vandet. Efter at 
objektet var dykket, blev vandoverfladen ly¬ 


sende i mange farver og oprørt på dette sted.« 

Eftersom skibet ejes af det danske rederi A. 
P. Møller, faldt denne beretning ligesom ind un¬ 
der SUFOI’s område, og vi har prøvet at få den¬ 
ne sag verificeret ved en forespørgsel af 6. no¬ 
vember 1974 til rederiet, der den 11. december 
1974 oplyste følgende: 

»Vi beklager, at det har taget nogen tid at fin¬ 
de frem til kendsgerningerne, men vi kan oply¬ 
se, at der ikke ved gennemgangen af skibet 
»Dorthe Mærsk«s bemandingslister for nævnte 
periode har været personer ved navn Karl Lars 
Dersson (Persson) - SUFOI omtalte, at der evt. 
kunne være tale om en fejlskrivning af navnet 
Persson - om bord. 

Den omtalte person kendes ikke af rederiet. 

Rederiet har ikke modtaget nogle indberet¬ 
ninger fra skibet om observation af en lysende 
genstand. Det kan derimod oplyses, at skibet lå 
i Cardon i Venezuela i tiden fra den 
13.-15.12.1959. 

Vi beklager, at vort svar ikke er fyldigere, 
men der synes ikke - på basis af det eksiste¬ 
rende materiale - at være mulighed for at kom¬ 
me sagen nærmere.« 

Brevet var underskrevet af A. P. Møllers in¬ 
formationschef, Karsten Borch. 

SUFOI’s Efterforskningsafdeling har senere 
på forskellig måde forsøgt at skaffe yderligere 
oplysninger i sagen, bl. a. ved at kontakte 
APRO i USA for at høre, om man baserede be¬ 
retningen på avisomtale eller på en UFO- 
rapport i APRO’s arkiver. Denne forespørgsel 
er der dog ikke kommet yderligere oplysninger 
ud af. 

SUFOI har også haft såvel brevveksling som 
telefonsamtaler med rederiet A. P. Møller, der 
for længst har solgt »Dorthe Mærsk«. Man har 
udtalt, at man er meget forsigtig med at udtale 


sig om skibsofficerernes forhold, hvorfor man 
end ikke ønsker at opgive kaptajnens eller radio¬ 
telegrafistens navn. Det ville ellers være højst 
tænkeligt, at en af disse personer kunne fortæl¬ 
le mere om hændelsen. Man kunne sikkert og¬ 
så fortælle, om personen Karl Lars Dersson 
(navnet kunne evt. være en fejlskrivning af nav¬ 
net Persson?) var passager om bord på »Dor¬ 
the Mærsk«. 

Men eftersom man fra A. P. Møllers side u- 
tvetydigt over for Sufoi har givet udtryk for, at 
man hverken kan eller vil ulejlige sig mere i 
denne sag, så kan man fra dansk side sikkert 
ikke komme meget nærmere en yderligere op¬ 
klaring af en i øvrigt tilsyneladende interessant 
UFO-observation. 

Ole Henningsen 
SUFOI’s Efterforskningsafdeling 


Rapporter fra før 1947 


Nogle oplevelser, som en familie fra New Mexi¬ 
co havde i 1932, 1941 og 1975, viser, at i det 
mindste nogle UFO’er følger de samme veje på 
næsten de samme tider. Hr. og fru Mendoza (et 
pseudonym) var på vej tilbage fra en »vågenat« 
langfredag morgen i 1932, da de ca. 28 km syd¬ 
øst for Wagon Mound så fem meget klare, ro¬ 
terende diskosformede flyvende objekter, som 
oplyste hele himlen. Fartøjerne fløj mod øst, di¬ 
agonalt over vejen. I bilen sammen med famili¬ 
en Mendoza var der tre børnebørn, af hvilke 
den ene pige dengang var 8 år, og det er fra 
hende, vi har oplysningerne. Hun beskrev ob¬ 
jekterne som blå på midten med regnbuens 
farver fra rødt til gyldengult nær perimeteren, 
og hun fortalte, at de fløj på linje og ved siden af 
hinanden. 

Ni år senere var den samme lille pige, der nu 
var 17 år, sammen med sin mor og far igen på 
vej hjem fra en »vågenat« (en religiøs skik), da 
den samme type objekter igen blev set på sam¬ 
me tid om morgenen langfredag. Denne anden 
observation bragte den første oplevelses detal¬ 
jer levende i hu. 

I begge tilfælde troede bedsteforældrene og 
senere forældrene, at objekterne var »tegn fra 


himlen«, der varslede nogle fremtidige begi¬ 
venheder, og derfor rapporterede de ikke ob¬ 
jekterne til myndighederne. 

Et andet medlem af den samme familie, en 
bror til pigen, hævder, at han også så den sam¬ 
me formation tidligt om morgenen langfredag i 
foråret 1975. 

Skønt disse sager er temmelig overfladisk 
beskrevet, er de interessante, fordi vi sjældent 
har fået oplysninger om et antal observationer, 
der indtraf på samme tid og sted, og som viser, 
at UFO’er foretager (eller foretog) overflyvnin¬ 
ger af visse områder. Hvis nogle har oplysnin¬ 
ger om lignende »gentagelses«-tilfæle, vil vi 
være interesserede i at høre om dem. Vor kilde 
til de ovenfor nævnte rapporter er en, der har 
været medlem af APRO længe, og som har 
kendt hovedvidnet i 12 år og anser hende for at 
være ærlig og troværdig. 

APRO Bulletin, februar 1976/B.S. 

P.S. Ovenstående kunne være en slående pa¬ 
rallel til politibetjent Ewald Mårups observatio¬ 
ner med års mellemrum på nøjagtig samme 
observationssted. 

F.A. 

I UF O-NYT nr. 5, 1971, bragte vi en lang arti¬ 
kel af Albert Raabe om »UFO’erf?) i danske 
sagn«. Her er en slags a propos: 

»Den gamle 
brud« 

I gamle Dage, medens der endnu boede Trolde 
og Ellefolk i Højene, var der engang Bryllup i 
Nørrebroby på Fyn. Under Dansen gik Bruden 
et Øjeblik uden for Gaarden. Hun kom til en Høj 
paa Marken og saa da, at den stod paa røde 
Pæle, og under den var der en stor Mængde El¬ 
lefolk, der holdt Dans og Lystighed. Mens hun 
stod og saa derpaa, kom en Mand fra Højen 
hen til hende og bød hende et Bæger Vin. Hun 
tog imod det og drak Vinen; og da han derpaa 
bød hende op til Dans, saa gik hun ind med 
ham i Højen og tog Del i Lystigheden. 

Da Dansen var forbi, kom hun til at tænke paa 
sin Mand og gik tilbage til Gaarden. Men da fo¬ 
rekom det hende, som om alt var helt forandret, 
og da hun kom ind i Byen, kendte hun hverken 
Gaarde eller Huse og hørte intet til Bryllups¬ 
stadsen. Til sidst stod hun uden for Gaarden, 


hvor hendes Mand boede; hun gik ind; der var 
ingen, som hun kendte, og ingen, som kendte 
hende. Nu kom en gammel Kone, og da Bruden 
klagede sin Nød for hende, saa udbrød hun: 
»Saa var det altsaa dig, som for hundrede Aar 
siden forsvandt ved min Bedstefaders Broders 
Bryllup!« Ved disse Ord styrtede den gamle 
Brud om og var død paa Stedet. 

Folkeventyr ved J. M. Thiele 

»Den ny Læsebog for Landsbyskolen« II, 1935, 
side 237. 


* 


Fortæl venner og bekendte 
om UFO-NYT 

Jo flere abonnenter vi får, des mere UFO- 
forskning kan vi få i gang herhjemme. 

Alt SUFOI's arbejde afhænger af frivillig, 
ulønnet indsats. 

UFOer over Himalaya? 


Det er almindeligt kendt, at UFO-fænomener vi¬ 
ser sig hele Jorden over. Vi har her samlet nog¬ 
le få tildragelser fra Himalaya-området: 


TIBETANSK 
»PERLE PÅ HIMLEN« 

Her er et uddrag fra »In Search of the Mahat- 
mas of Tibet« af E. G. Schary, udgivet af the 
Travel Book Club, London. Kapitlet »The Pilgri¬ 
mage to Kailas Parbat«. Begivenheden indtraf 
nær bjerget Kailas Parbat efter Parkah herber¬ 
get på vejen til Laktsang. Det var i året 1917 
(omkring juli/august). 

»Ca. en time før vi slog lejr, havde vi forladt 
sletterne ved søen bag os (Monasarowar- 
søen), krydset et pas i nogle lave bakker og 
kommet ind i en anden mindre dal. Da vi nær¬ 
mede os toppen af passet, før vi kom ind i den¬ 
ne dal, kom den gule fuldmåne frem, og da jeg 
kunne se ned på den anden side, blev jeg for¬ 
bløffet over at se en anden måne skinne, i hvad 
jeg troede var bunden af dalen. Jeg opdagede 
snart, at der lå en mindre sø. 

Mens vi gik ved bredderne af denne sø, så 
jeg et naturfænomen - hvis det kunne kaldes 
det. Til højre, på den anden side af søbredden, 
var en række lave bakker, og pludselig steg en 
stor, lysende skive op over kanten af disse bak¬ 
ker - der tydeligt sås med stjernerne som 
baggrund. Den var sølvagtig i farven og lignede 
en bold. Jeg kiggede til venstre hvor Månen var 
og regnede med, at det muligvis var en reflekti- 
on af denne, men idet jeg vendte mig om, så 
jeg, at det ikke kunne være muligt, eTtersom 
»bolden« steg roligt op over kanten af bakkerne, 
indtil den så ud til at være flere yards over kan¬ 
ten og forsvandt så pludselig bag bakkerne 
igen. Jeg har endnu aldrig været i stand til at gi¬ 
ve en forklaring på dette. 

Oversat af Inga Erichsen 


SÅ HILLARY 
KINESISK RAKET? 


Katmandu, torsdag. - Sir Edmund Hillary, for¬ 
sker fra New Zealand, meddelte i dag, at han 
havde iagttaget »fænomener« i luften ved den 
nepalesisk-tibetanske grænse i Mount Everest 
området. Dette kunne have været hvad som 
helst inclusive en kinesisk raket. 

Han fortalte, at fra en lejr på en gletcher i ok¬ 
tober så medlemmer fra hans Himalaya ekspe¬ 
dition en stribe på himlen som et damp/røg¬ 
spor samt et lysskær, der bevægede sig i zig- 
zag. (Reuter). 

Daily Express, 9. december 1960. 

/O. tf. 


SKINNENDE 
OVAL GENSTAND 

Uddrag af forskeren Nicholas Roerich’s bog 
ALTAI-HIMALAYA, London, side 361/362: 

Den 5. august skete der noget bemærkelses¬ 
værdigt. Vi lå i lejr i Kukunor-distriktet. ikke 
langtfra Humboldt bjergkæden. Om morgenen 
ca. 10.30 bemærkede nogle af vore hjælpere 
en mærkværdig stor, sort fugl, der fløj over os. 
Syv af os begyndte at iagttage denne usædvan¬ 
lige fugl. På dette tidspunkt råbte en anden af 
vore hjælpere i forbavselse: »Der er noget langt 
over fuglen«. Vi så alle, i retningen nord til syd, 
noget stort og skinnende, som reflekterede So¬ 
len - ligesom en stor oval, som bevægede sig 
med stor hastighed. Idet den krydsede vor lejr, 
skiftede den retning fra syd til syd-vest, og vi så 
den forsvinde op i den meget blå himmel. Vi 
havde endda tid til at få fat i vore feltkikkerter 
og så ganske tydeligt en oval form med skin¬ 
nende overflade, og den ene side reflekterede 
sollyset. 

Oversat af Inga Erichsen. 

(Nicholas Roerich’s ekspedition fandt sted i 
1926. Bogen udkom i New York, 1929.) 

O .tf. 

Det er rart at være i god tid 
med julegaverne 

- og ved bestilling inden d. 15. november i år sparer De oven i købet 
MOMSSTIGNINGEN fra 15 til 18 pct.! 

Her er en del fine ideer: 

J. Allen Hynek: »UFO - Dokumenteret« 

UFO-litteraturens hovedværk. 256 meget tæt skrevne sider med et væld af oplysnin¬ 
ger. III. 

GI. bogladepris: kr. 68,50 - SUFOI medlemspris: kr. 48,50 
Debatbogen »UFO og Videnskaben« 

6 fremtrædende amerikanske forskere går ind for fortsatte undersøgelser. 136 sider. 
GI. bogladepris: 29,75 - SUFOI medlemspris: kr. 22,00 

Olavo Fontes: »Trinidade-observationerne« 

Den fuldstændige beretning om en af de betydeligste »UFO-klassikere«. 32 sider, ill. 
Sufoi medlemspris: kr. 7,50 

Frank Pedersen/Iver O. Kjems: »UFO-Orientering« 

En gennemillustreret, let læst håndbog i UFO-problemet. 

120 sider. SUFOI medlemspris: kr. 9,75. 

Den store UFO-plakat 

Foto i 4 farver - tekst på 4 sprog. Også en idé til venner i udlandet. Str. 62 x 93 cm. 
SUFOI medlemspris: kr. 25,00. 

UFO-emblemet 

Et elegant og diskret emblem i fornem guldsmede-kvalitet. 26 mm bredt, med nål el¬ 
ler broche. 

SUFOI medlemspris: kr. 26,50 
UFO-bdnd nr. 1 

Kassettebånd med ca. 50 min. spilletid. En lang række UFO-beretninger, især fra 
USA, genfortalt på dansk. SUFOI medlemspris: kr. 25,00. 

UFO-bdnd nr. 2 

Kassettebånd med ca. 55 min. spilletid. En berømt dansk observation - hvad mener 
kendte danskere? m. m. SUFOI medlemspris: kr. 25,00. 

Hørespillet »Klodernes Kamp« 

Den amerikanske originalversion fra 1938, tilrettelagt af Orson Welles efter H. G. 
Wells’ roman. Kassettebånd. SUFOI medlemspris: kr. 25,00. 

UFO-NYT årgang 1976 

264 sider med masser af illustrationer. (Forbehold mod udsolgte numre i årgangen). 
SUFOI medlemspris: kr. 55,00. 

UFO-NYT årgang 1977 

Den hidtil største succes! Skynd Dem - der er kun få hele årgange tilbage! Ca. 264 si¬ 
der. SUFOI medlemspris: kr. 60,00. 


Bestilling sker lettest pr. giro 9 11 77 25 
SUFOI, postboks 6, 2820 Gentofte. 

Skriv venligst på modtagerdelen, hvad De vil bestille! 




M AuBerirdische Weltraumschiffe 

. I sind gelandet •• 


Fra filatelisternes verden 


I efteråret 1967 afholdtes den 7. DUIST UFO-kongres i Mainz, 
Vesttyskland. Ved den lejlighed var der indrettet et specielt postkontor 
i kongresbygningen, hvor man kunne få stemplet sine breve med ver¬ 
dens første ufo-poststempel. 

" Der har i mange år været rumfartsfrimærker på markedet. Disse mær¬ 
ker er udsendt af mange lande, dels for at tjene penge på salg af disse 
mærker til motivsamlere, men også af rumfartsnationerne for at min¬ 
des forskellige skelsættende begivenheder inden for rumfarten. 

Nu er verdens første frimærke med en flyvende tallerken som motiv 
kommet frem. Frimærket er udsendt af Republikken Ekvatorial Guinea 
i Guinea-bugten ved den afrikanske vestkyst. 

Tegningen har meget stor lighed med en bilmærkat, som DUIST har 
fremstillet, og som har »Adamski-modellen« som forbillede. Derud¬ 
over findes på frimærket et par andre »rumskibe« samt teksten 
»Colaboracion Interplanetaria«, dvs. »Interplanetarisk samarbejde«. 
Frimærket er på værdien 15 Ekuele. 

Det er en interessant frimærkeudgivelse, som næppe følges op af det 
danske postvæsen? 

Ole Henningsen 
Kilde: UFO-Nachrichten, april 1977 

